**Leiðbeiningar og reglur við**

**gerð útboðslýsinga**



Framkvæmdadeild, mars 2013

# Inngangur

Leiðbeiningum þessum er ætlað að vera handbók um gerð útboðslýsinga hjá Vegagerðinni. Þær byggjast m.a. á þeim reglum sem er að finna í ÍST30:2012, lögum um opinber innkaup (84/2007) og lögum um framkvæmd útboða (65/1993)

Fjármálaráðuneytið gefur út reglugerð um viðmiðunartölur vegna opinberra innkaupa á EES svæðinu.. Samkvæmt reglugerð fjármálaráðuneytis nr. 615/2012 eru viðmiðunarupphæðir fyrir vöru- og þjónustukaup 21,54 m.kr. (27,0 m.kr. með VSK), og verk 828,48 m.kr. (1.039,7 m.kr. með VSK).. Öll útboð yfir þessum mörkum skal auglýsa á EES svæðinu með þeim tímamörkum sem þar gilda.

Í lögum um opinber innkaup (nr. 84/2007) eru m.a. settar innlendar viðmiðunarfjárhæðir um hvað skuli bjóða út. Enn fremur að við innkaup undir viðmiðunarfjárhæðum skuli kaupandi ávallt gæta hagkvæmni og gera samanburð meðal sem flestra seljenda. Samkvæmt heimasíðu Ríkiskaupa hafa viðmiðunarfjárhæðir vegna útboða innanlands verið endurskoðaðar miðað við 1. janúar 2013. Í samræmi við það skal bjóða út öll vörukaup yfir 7,5 m.kr (9,4 m.kr með VSK) og kaup á þjónustu og verkum yfir 14,9 m.kr (18,7 m.kr með VSK) skuli bjóða út.

Auk þess gilda um framkvæmdir eftir því sem við á, Lög nr. 46/1980 um aðbúnað, hollustuhætti og öryggi á vinnustöðum, Reglur um aðbúnað, hollustuhætti og öryggisráðstafanir á byggingarvinnustöðum og við aðra tímabundna mannvirkjagerð (nr. 547/1996), Reglur um öryggisráðstafanir við jarðefnanám (nr. 552/1996), Reglur um öryggisráðstafanir við jarðefnanám með borunum (nr. 553/1996), Reglugerð um merkingu og aðrar öryggisráðstafanir vegna framkvæmda á og við veg nr. 492/2009, Umferðalög nr. 50/1987 og reglugerð um umferðarmerki og notkun þeirra nr. 289/1995 m.s.b. 458/2001, 999/2001 og 230/2005. Í þessum reglugerðum gilda ákvæði um Vegagerðina sem verkkaupa og þarf að taka tillit til þeirra við gerð útboðsgagna og framkvæmd verka.

Markmiðið með leiðbeiningunum er að samræma útboðslýsingar Vegagerðarinnar, sem eru unnar á mörgum stöðum bæði af starfsmönnum Vegagerðarinnar. og ráðgjöfum. Samræmingin hefur gildi innan Vegagerðarinnar. og gagnvart viðskiptavinum hennar og er ætlað að tryggja að mál séu alls staðar meðhöndluð á sama hátt.

Í þessu riti er einnig að finna reglur um hvernig efni og mál *skulu* meðhöndluð. Reglur eru með skáletri til aðgreiningar frá leiðbeiningum og skal texti þeirra notaður óbreyttur í útboðslýsingum.

Reykjavík í mars 2013

VegamálastjóriEfnisyfirlit

Inngangur 3

Leiðbeiningar og reglur við gerð útboðslýsinga 6

Undirbúningur útboðs 6

Auglýsing útboða 6

Útboðsgögn 6

Útboðslýsing 7

A Tilkynning um útboð 7

B Útboðslýsing 9

1 Yfirlit 9

1.1 Almennt 9

1.2 Verktími 10

1.3 Dagsektir , févíti (,flýtifé)\* 10

1.3.1 Dagsektir (tafabætur) 10

*1.3.2* *Févíti* 11

1.3.3 Flýtifé 11

1.4 Helstu verkþættir 11

1.5 Útboðsgögn 11

1.6 Gerð tilboðs 12

1.7 Verkkaupi 12

1.8 Hæfi bjóðenda 13

1.9 Verksamningur 18

1.10 Öryggis- og heilbrigðisráðstafanir, merkingar 18

1.10.1 Öryggis og heilbrigðisráðstafanir 18

1.10.2 Áætlun um öryggi á vinnusvæði 19

1.10.3 Merkingar og öryggisráðstafanir vegna framkvæmda 19

1.11 Gæðakerfi verktaka 19

1.12 Skilyrði 22

1.12.1 Almennt 22

1.12.2 Vinnubúðir 22

1.12.3 Skipulag og leyfi 22

1.12.4 Lög og reglugerðir 22

1.13 Merking vinnusvæða 23

1.14 Tryggingar og ábyrgðir verktaka 23

1.15 Samskipti 23

2 Samningsskilmálar 24

2.1 Almennir samningsskilmálar 24

2.2 Sérskilmálar 24

2.2.1 Efni tilboðs 24

2.2.2 Tilboð opnuð – þóknun fyrir gerð tilboða 24

2.2.3 Frestur til að taka tilboði 24

2.2.4 Verktrygging 25

2.2.5 Frestir - tafabætur 25

3 Greiðslur, verðlagsákvæði 25

3.1 Greiðslur 25

3.1.1 Uppgjör (vetrarþjónusta) 26

3.1.2 Uppgjör samkvæmt ábatasamningi (vertrarþjónusta) 26

3.2 Verðlagsákvæði 27

3.2.1 Almennar verbætur 27

3.2.2 Verðbætur á asfalti 27

3.3 Fyrirframgreiðsla 28

4 Vinnusvæði 28

4.1 Mörk vinnusvæðis 28

4.2 Þungatakmarkanir 29

4.3 Lagnir 30

4.4 Staðhættir og jarðvegur 30

4.4.1 Inngangur 30

4.4.2 Jarðvegslýsing 30

4.4.3 Sig og sigmælingar 30

4.4.4 Vatnafar 30

4.5 Rannsóknir 31

4.6 Annað 31

5 Umferð 31

6 Verksvið, nákvæmniskröfur 31

6.1 Almennt 31

6.1.1 Stjórnun 31

6.1.2 Eftirlit með ástandi vegar – upplýsingagjöf 32

6.1.3 Viðbrögð við óveðri 32

6.2 Atriði undanþegin útboði 32

6.3 Vegflokkur, nákvæmni 32

6.4 Efni sem og búnaður sem verkkaupi leggur til 32

6.5 Tengingar 33

6.6 Mælingar, útsetningar 33

6.7 Magnreikningar 33

6.8 Annað 33

7 Efnistökusvæði 33

7.1 Inngangur 34

7.2 Námur 34

7.3 Skeringar 34

C Sérverklýsing 35

8 Lýsing einstakra liða í tilboðsskrá 35

D Tilboðsform 37

2. Verkreynsla bjóðanda 38

3. Verkreynsla yfirstjórnenda verks 39

4. Reynsla í notkun gæðastjórnunarkerfis 40

5. Tilboðseyðublað 41

Fylgiskjal 1 42

Útreikningur á févíti vegna vinnusvæðamerkinga 42

Fylgiskjal 2 45

Tafla 1. Úttektarblað vegna févítis 45

Fylgiskjal 3 46

Leyfileg þyngd ökutækja á vinnusvæðum 46

Fylgiskjal 4 Gæðastýringaráætlun í vetrarþjónustu 47

Fylgiskjal 4 Gæðastýringaráætlun í vetrarþjónustu, dagskýrsla, sýnishorn 48

Fylgiskjal 4 Gæðastýringaráætlun í vetrarþjónustu, viðhald á dreifara 49

Fylgiskjal 4 Gæðastýringaráætlun í vetrarþjónustu viðhald á kastplóg 50

Fylgiskjal 5 Ábatasamningur í vetrarþjónustu 51

Fylgiskjal 6 Veðurstöðvar og vetrarástand 2005 - 2009 52

Fylgiskjal 7 Mokstursbreidd / akstursbreidd 55

Fylgiskjal 8 Gæðakerfi fyrir þjónustuverkefni og verk undir viðmiðunarupphæðum 56

# Leiðbeiningar og reglur við gerð útboðslýsinga

## Undirbúningur útboðs

Afhending útboðsgagna hjá Vegagerðinni er alltaf á mánudögum og eru gögn að jafnaði afhent á viðkomandi svæðisskrifstofu og hjá móttöku í Reykjavík. Vegagerðin auglýsir útboð í eigin fréttabréfi, Framkvæmdafréttum, sem dreift er endurgjaldslaust til verktaka og annarra sem áhuga hafa á. Framkvæmdadeild í Reykjavík hefur umsjón með og samræmir auglýsingar og tilkynningar um útboð. Útgáfa Framkvæmdafrétta er í umsjá samskiptadeildar Vegagerðarinnar og eru þær unnar til prentunar á þriðjudegi og miðvikudegi í vikunni fyrir afhendingu útboðsgagna og eru að jafnaði settar í póst til viðtakenda og á heimasíðu Vegagerðarinnar á föstudegi. Nauðsynlegt er að koma upplýsingum um útboð og auglýsingum til framkvæmdadeildar í Reykjavík á þriðjudegi í vikunni fyrir afhendingu gagna. Það er gert í FK-kerfi Vegagerðarinnar. Sá háttur er hafður á að Vegagerðin birtir í Framkvæmdafréttum hvaða útboð eru fyrirhuguð á næstunni til að auðvelda bjóðendum að fylgjast með áætlunum Vegagerðarinnar. Opnun tilboða fer fram á þriðjudögum kl. 14:15 og eru tilboð opnuð á fjarfundi milli miðstöðvar og svæðis. Fundargerð opnunarfundar er gerð í miðstöð og framkvæmdadeild sér um að birta upplýsingar um niðurstöður á heimasíðu Vegagerðarinnar.

## Auglýsing útboða

Auglýsingar á útboðum Vegagerðarinnar. eru birtar í Framkvæmdafréttum og á heimasíðu Vegagerðarinnar. Auglýsingatexti er sleginn inn í FK-kerfi. Auglýsingatexti er samræmdur. Í auglýsingu þarf að koma fram til hvaða hóps bjóðenda er verið að höfða (t.d. jarðvinna, mannvirkjagerð, þjónusta). Í útboðum sem tengjast beint ákveðinni fjárveitingu í vegáætlun eða ákveðnu verki á heiti útboðs að hafa sama heiti og fjárveitingarliður, þ.e. vegheiti og vegnúmer - kaflaheiti (eða örnefni) og undirheiti ef nánari útskýringa er þörf. Nánari útskýringa er oftast þörf ef boðinn eru út önnur verkefni en vegagerð. Í auglýsingu þarf að koma fram stærð verks (t.d. lengd vegar, brúar) og helstu magntölur. Einnig skal koma fram hvar og hvenær sala útboðsgagna hefst, hvert er verð þeirra og hvar og hvenær tilboð verða opnuð.

## Útboðsgögn

Útboðsgögn Vg. eru byggðar á þremur meginþáttum, útboðs- og verklýsingu, tilboðsformi og uppdráttum. Þessar leiðbeiningar og reglur fjalla um útboðslýsingu og er hér skipt í þrjá hluta A: Tilkynning um útboð, B: Útboðslýsing og C: Tilboðsform. Eyðublöð í tilboðsformi eru fimm, 1: Tilboðsskrá, 2: Verkreynsla bjóðanda, 3: Verkreynsla yfirstjórnanda verks 4: Reynsla í notkun gæðastjórnunarkerfa og 5: Tilboðseyðublað. Sérverklýsing er oftast í sama hefti og útboðslýsingin Gögn eru mismikil eftir eðli og stærð verka og geta verið í mismörgum heftum. Almenna reglan skal vera sú að tilboðsskrá sé höfð í sérstöku hefti og skulu bjóðendur skila fyrir opnunarfund frumriti tilboðsskrár. Í verkum sem byggjast lítt eða ekki á uppdráttum er eðlilegt að nauðsynleg fylgiskjöl séu bundin inn með útboðslýsingu. Öll útboðsgögn skulu vera bæði á pappír og geisladiski. Bóka- og skjalasafn í miðstöð sér um að vista öll útboðsgögn, bæði rafræn og á pappírsformi og skal því senda Bóka- og skjalsafni eintak af öllum útboðslýsingum og þeim breytingum sem gerðar eru á útboðstíma.

# Útboðslýsing

## A Tilkynning um útboð

Tilkynning um útboð er fyrsta síða útboðslýsingar og þar þurfa að koma fram fastar upplýsingar, sem að hluta til eru þær sömu og í auglýsingu. Í tilkynningu um útboð er nauðsynlegt að komi fram hvers konar verkefni um er að ræða, þannig að hugsanlegum bjóðendum sé vel ljóst um hvers konar verkefni er að ræða og hvar það er á landinu. *Vegagerðin býður hér með út ........* í áframhaldandi texta þurfa að koma fram upplýsingar um eðli og umfang verks. Í tilkynningunni skal einnig koma fram heiti útboðs. *Útboðið nefnist: ......................................* Þess skal gætt að heiti útboðs sé einhlítt og að nota sama heiti á öllum stigum framkvæmdar, hvort sem það er í auglýsingu í Framkvæmdafréttum Vegagerðarinnar, áætlunum í FK-kerfi og í útboðslýsingu.

Upptalning útboðsgagna og þeirra rita sem gilda um útboðið skal vera í tilkynningu með eftirfarandi hætti:

*Útboðsgögn eru eftirfarandi:*

1. *hefti Útboðslýsing*

1. *hefti Tilboðsform*

*3. hefti Uppdrættir*

Í útboðum sem byggjast lítt eða ekki á uppdráttum er eðlilegt að einungis séu notuð hefti 1 og hefti 2. Í stærri útboðum geta verið fleiri hefti.

Upptalning á öðrum gögnum sem um útboðið gilda skal vera með eftirfarandi hætti:

*Um útboðið gilda auk þess eftirtalin rit, sem verða hluti samnings.*

*Alverk´95, almenn verklýsing fyrir vega- og brúargerð, útgefin í janúar 1995.*

*ÍST30:2012, Almennir útboðs- og samningsskilmálar um verkframkvæmdir.*

Reglur um vinnusvæðamerkingar eru endurskoðaðar reglulega og þarf því að tilgreina þá útgáfu sem er í gildi þegar útboð fer fram á eftirfarandi hátt.

*Reglur um vinnusvæðamerkingar –(útgáfunúmer –dagsetning – ár)*

Í útboðum á vetrarþjónustu gilda að auki eftirfarandi rit.

*Festingar og búnaður snjóruðningstækja á vörubifreiðum, reglur Vegagerðarinnar. 4. útgáfa, Vegagerðin 2000, slóð á heimasíðu Vegagerðarinnar: (http://www.vegagerdin.is/upplysingar-og-utgafa/leidbeiningar-og- stadlar/vetrarthjonusta/)*

*Gæðastaðall í vetrarþjónustu, slóð á heimasíðu Vegagerðarinnar: (http://www.vegagerdin.is/upplysingar-og-utgafa/leidbeiningar-og-stadlar/vetrarthjonusta/leidbeinvetrarthjon/)*

*Vinnureglur Vegagerðarinnar í vetrarþjónustu á viðkomandi svæði, slóð á heimasíðu Vegagerðarinnar:*  *http://www.vegagerdin.is/upplysingar-og-utgafa/leidbeiningar-og-stadlar/vetrarthjonusta/vinnureglur/*

Upplýsingar um hvar bjóðendur geta fengið útboðsgögn og fylgirit samnings þurfa að koma fram. Útboðsgögn eru yfirleitt seld á skrifstofu þess svæðis sem sér um útboð og í móttöku Vegagerðarinnar, Borgartúni 7, Reykjavík.

Viðmiðunarverð útboðsgagna er eftirfarandi og miðast við 2-3 faldan framleiðslukostnað.

Útboðsgögn án teikningaheftis 2.000 kr.

Útboðsgögn með teikningahefti 4.000 kr.

Stór útboð og öll útboð á EES svæði 10.000 kr. (~60 Evrur )

Rit sem gilda um útboðið*, Alverk´95 og Reglur um vinnusvæðamerkingar, festingar og búnaður snjóruðningstækja á vörubifreiðum, Gæðastaðall í vetrarþjónustu, Vinnureglur Vegagerðarinnar í vetrarþjónustu á viðkomandi svæði, eru aðgengileg á heimasíðu Vegagerðarinnar, http://www.vegagerdin.is. ásamt verkþáttaskrá sem er frekara niðurbrot á verkþáttum en gert er í Alverk’95.* *ÍST30:2012 er hægt að kaupa hjá Staðlaráði Íslands.*

Taka þarf fram hvar, hvernig og hvenær á að skila inn tilboðum, hvenær þau verða opnuð og hverjum er heimilt að vera viðstaddir.

Í lögum um opinber innkaup nr. 84/2007, segir að frestur til að skila tilboðum skuli vera minnst 15 almanaksdagar og skuli hann reiknast frá deginum eftir að útboðsauglýsing er birt að meðtöldum opnunardegi og að útboðsgögn skuli vera tilbúin til afhendingar innan þriggja daga frá birtingu útboðsauglýsingar. Í lögunum er gert ráð fyrir að forval sé ávallt viðhaft þegar um lokuð útboð er að ræða til að uppfylla jafnræðisreglu. Frestur í forvali skal vera minnst 15 almanaksdagar og skal gefa minnst 10 daga í tilboðsfrest eftir að útboðsgögn hafa verið send út.

*Tilboði skal skila á frumriti tilboðsforms í lokuðu umslagi (*og tölvudiski ef um slíkt er að ræða) *merktu heiti útboðs til Vegagerðarinnar ....* (heimilisfang svæðisskrifstofu) *eða móttöku Borgartúni 7, 105 Reykjavík fyrir kl. 14:00 þriðjudaginn .........* (dagsetning) *og kl. 14:15 sama dag verða tilboðin opnuð á sömu stöðum að viðstöddum þeim bjóðendum sem þess óska.*

Opnun tilboða fer fram á viðkomandi svæðisskrifstofu og í Borgartúni 7, Reykjavík.

Ef boðið er til vettvangskönnunar vegna útboðsins er rétt að það sé ákveðið fyrirfram og komi fram í tilkynningu um útboð. Eðlilegt er að vettvangskönnun fari fram ef um óvenjuleg útboð er að ræða, bæði hvað varðar umhverfi og eðli verks, þannig að skoðun á aðstæðum með fulltrúum verkkaupa geti upplýst hluti sem mjög erfitt er að gera grein fyrir í útboðsgögnum. Tímasetning vettvangskönnunar ætti að miðast við að bjóðendur geti verið búnir að kynna sér útboðsgögn áður en hún fer fram.

Tilkynning er send út í nafni vegamálastjóra þar sem tilgreindur er staður og dagsetning á eftirfarandi hátt.

*...................* (svæði) *í ...................* (mánuður, ár)

*Vegamálastjóri*

## B Útboðslýsing

Útboðslýsingu er skipt í greinar (greinar 1-7) og skal ávallt nota sömu skiptingu. Sérverklýsing er síðan 8. grein útboðs- og verklýsingar. Greinarnar eiga að vera lýsing á verkinu, staðsetningu þess og stærð, ásamt því umhverfi sem unnið er í. Efnistök geta verið mismunandi fyrir verkefni og ekki eiga allar greinar við í öllum verkum. Rétt er að halda samt sem áður númerum greina, með textanum, *Á ekki við í þessu útboði* ef um slíkt er að ræða.

1. *Yfirlit*
2. *Samningsskilmálar*
3. *Greiðslur, verðlagsákvæði*
4. *Vinnusvæði*
5. *Umferð*
6. *Verksvið, nákvæmniskröfur*
7. *Efnistökusvæði*

Greinar í útboðslýsingu skiptast í undirliði eftir umfangi og eðli útboða. Hér verður fjallað um efni og efnistök einstakra greina útboðslýsingar.

### 1 Yfirlit

Í yfirliti er gerð grein fyrir umgjörð verksins og skilgreindur sá rammi sem unnið er innan. Gefa skal yfir­lit um ver­kið og verk­tímann. Yfirlitið þarf að gefa hugmynd um umfang verks og verktíma, dagsektir og hugsanlegt fýtifé. Gera þarf grein fyrir því hvar, hvenær og hvernig skuli skila inn tilboðum, greina frá því hver verkkaupinn er með heiti og heimilisfangi og hver er væntanlegur umsjónarmaður verkkaupa. Einnig er fjallað um hvaða reglur gilda um verkið og hver útboðs- og samningsgögn eru.

#### 1.1 Almennt

Stað­setning og stærð verks, t.d. lengd vegar­kafla eða stærð mannvirkis, sem á að byggja og staðsetning og magntölur. Einnig skal koma fram hvort heimilt er að bjóða í ákveðna tilhögun verksins (t.d. til­högun A og til­högun B) og ef krafist er ákveðinnar áfanga­skiptingar í verkinu. Greina þarf frá öðrum verkefnum sem unnið er við á sama vinnusvæði, tímasetningum þeirra og samstarfi við aðra verktaka eða starfsmenn verkkaupa. Hér skal koma fram hvort gerð krafa um ákveðna stærð, gerð og staðsetningu á bílum og tækjum.

Í þessari grein skal einnig gefa upp helstu magn­tölur og samningsform.

Í útboðum á vetrarþjónustu skal nota eftirfarandi texta.

Dæmi um staðaltexta vörubifreiða:

*Vörubifreiðar skulu vera 3ja öxla með drifi á tveimur öxlum og búin til vetraraksturs. Vélarstærð a.m.k. 360 hestöfl.* Við sérstakar aðstæður getur verið óskað eftir vörubifreið með drifi á fleiri en tveimur öxlum og eða stærri vél og skal þá breyta staðaltexta í samræmi við það.

*Verktaki skal leggja til allan tengi- og festibúnað fyrir snjómokstursbúnað á bifreið, vökvakerfi í vörubifreið, hverfiljós á alla bíla og tæki og stjórnbúnað í stýrishúsi.*

*Verktaki skal fá samþykki verkkaupa fyrir þeim búnaði sem hann ætlar að nota.*

*Allar tilfærslur, skemmdir á búnaði og breytingar á tækjakosti eru á kostnað verktaka.*

*Verktaki greiðir ísetningu, viðhald og rekstur búnaðar sem hann leggur til.*

*Verkkaupi áskilur sér rétt til að fela verktökum að framkvæma vinnu inn á önnur samningssvæði (opin útboðsmörk) þegar jafna þarf álagi á milli verktaka og/eða til að lágmarka opnunartíma á lengri leiðum eða stærri svæðum.*

*Verkkaupi áskilur sér rétt til að nota eigin tæki við hálkuvörn og snjómokstur sé það talið nauðsynlegt eða hagkvæmt, t.d. þegar verktaki nær ekki að sinna þeirri þjónustu sem um er beðið eða hefur ekki nægjanlega hagkvæman búnað til að vinna tiltekið verkefni.*

#### 1.2 Verktími

Hér skal gefa tæmandi upp­lýsingar um alla tíma­fresti, þ.e. heildar­verk­lok og tímafresti á ein­s­tökum verk­þáttum ef slíkar kröfur eru gerðar. Einnig getur verið um að ræða ákveðinn verk­tíma innan heildarverktímans, t.d. að ver­kið skuli að­eins taka ákveðinn viku­fjölda frá því það hefst eða ef um er að ræða árstíðabundin verkefni skal tiltaka gildistíma samnings og þjónustutíma innan ársins. Hér skal einnig tiltaka heimildarákvæði um framlengingu samnings, ef um slíkt er að ræða. Þegar unnið er með almenna umferð á vinnusvæðinu er óæskilegt að unnið sé við langa kafla og skal hér taka fram hámarkslengd slíkra kafla. Ef gefin er upp tímasetning á því hvenær verk getur hafist skal varast að hún sé áður en gildistími tilboða rennur út. Gildistími tilboða er 4 vikur frá opnun tilboða, nema annað sé tekið fram í útboðslýsingu.

Ef samningur er um árstíðabundin verkefni til lengri tíma skal hér vera uppsagnarákvæði sem er dagsett utan vinutímabils.

Dæmi um uppsagnarákvæði í vetrarþjónustu.

*Samningar eru uppsegjanlegir á tímabilinu frá 1. maí til 1. júní ár hvert frá og með*…….(skrá hér árið eftir útboðsár) *ef t.d. snjómokstursreglur breytast verulega, eða breytingar verða á högum verktaka eða verkkaupa. Uppsögn skal vera skrifleg.*

#### 1.3 Dagsektir , févíti (,flýtifé)\*

Í útboðslýsingu þarf að tilgreina dagsektir, févíti og hugsanlegt flýtifé og eftir hvað reglum slíkt er reiknað. \*Heiti greinarinnar skal almennt vera 1.3 Dagsektir, févíti, en ef um flýtifé er að ræða skal heitið vera 1.3 Dagsektir, févíti, flýtifé.

##### 1.3.1 Dagsektir (tafabætur)

Mælt með því að nota fastar upphæðir í dagsektir fyrir hvern almanaksdag sem verk dregst fram yfir tilgreindan skiladag. Sé notað hlutfall af samningsupphæð skal nota 0,2 %.

Þegar settur er tímafrestur á áföngum í verki sem eru mikilvægir gagnvart umferð eða vegna annars kostnaðar verkkaupa getur átt rétt á sér að beita dagsektum vegna seinkunar á þeim áföngum. Eðlilegt er að slíkar dagsektir séu tilgreindar í föstum upphæðum fyrir hvern almanaksdag sem slíkum áföngum seinkar. Í slíkum áfangaskiptum verkum eða þegar verk eða hluti verks er tekinn í notkun áður en heildarverki er lokið, er nauðsynlegt að skilgreina í útboðslýsingu hvernig dagsektum verði háttað fyrir þann hluta verks sem eftir er (sbr. undirgrein 5.2.7 í ÍST30:2012). Það má m.a. gera með því að tilgreina dagsektir sem fasta upphæð á dag eða sem hundraðshluta af hluta samningsfjárhæðar, t.d. 0,2% af 25% samningsfjárhæðar.

Í samningum um vetrarþjónustu skal nota eftirfarandi texta.

*Ef bíll, tæki eða búnaður er ekki tilbúinn í byrjun snjómoksturstímabils skal verktaki greiða dagsektir að upphæð 50.000 kr fyrir hvern almanaksdag, sem dregst þar til bíll, tæki eða búnaður er tilbúinn til notkunar.*

##### *1.3.2 Févíti*

*Verkkaupi mun gera reglulega úttekt á merkingum vinnusvæðis. Sé einhverju ábótavant verða reiknuð út févíti sem dregin verða frá greiðsluupphæð til verktaka samkvæmt fyrirfram skilgreindri úttektar- og reikniaðferð, sem sýnd er í fylgiskjali 1 og fylgiskjali 2 með útboðslýsingu.*

Í samningum um vetrarþjónustu skal nota eftirfarandi texta.

*Verkkaupi mun gera reglulega úttekt á viðvörunarljósum og öryggisfatnaði. Sé einhverju ábótavant verða dregin frá greiðsluupphæð til verktaka févíti að fjárhæð kr.15.000.*

##### 1.3.3 Flýtifé

Flýtifé er almennt ekki greitt nema mikilvægt sé, t.d. gagnvart umferð, að verk eða ákveðnir hlutar þess séu teknir í notkun á ákveðnum tíma. Eðlilegt er að tilgreina flýtifé með tilgreindri upphæð fyrir hvern almanaksdag sem verki eða verkhluta er flýtt umfram lokadagsetningu. Einnig skal tilgreina hámarksupphæð hugsanlegs flýtifjár, t.d. *Verktaki fær greitt flýtifé að upphæð xxxx kr. fyrir hvern almanaksdag sem …. (heiti verks/áfanga er flýtt umfram ………..(dagsetning), þó að hámarki xxxxx kr.*

#### 1.4 Helstu verkþættir

*Í sérverklýsingu er lýsing á þeim verkþáttum sem útboðið tekur til.* *Það firrir verktaka ekki skyldu til að framkvæma nokkur þau verk eða leggja til vinnuafl, verkfæri, efni eða þekkingu, sem krafist er í útboðsgögnum.*

*Þau verk sem vinna skal, skulu unnin á þann hátt, á þeim stað og í þeirri röð sem krafist er í útboðsgögnum.*

#### 1.5 Útboðsgögn

Eftirtalin gögn gilda almennt í útboðum. Ef í viðkomandi útboði gilda önnur eða fleiri gögn skulu þau talin upp á sama hátt.

*Útboðsgögn eru eftirfarandi og eru þau hluti samnings.*

1. *hefti Útboðslýsing*
2. *hefti Tilboðsform*
3. *hefti Uppdrættir*

Í útboðum sem byggjast lítt eða ekki á uppdráttum er eðlilegt að einungis séu notuð hefti 1 og hefti 2.

Upptalning á öðrum gögnum sem um útboðið gilda skal vera með eftirfarandi hætti:

*Um útboðið gilda auk þess eftirtalin rit, sem verða hluti samnings.*

*Alverk´95, almenn verklýsing fyrir vega- og brúargerð, útgefin í janúar 1995.*

*ÍST30:2012, Almennir útboðs- og samningsskilmálar um verkframkvæmdir.*

Reglur um vinnusvæðamerkingar eru endurskoðaðar reglulega og þarf því að tilgreina þá útgáfu sem er í gildi þegar útboð fer fram á eftirfarandi hátt.

*Reglur um vinnusvæðamerkingar –(útgáfunúmer –dagsetning – ár)*

Í útboðum á vetrarþjónustu gilda að auki eftirfarandi rit.

*Festingar og búnaður snjóruðningstækja á vörubifreiðum, reglur Vegagerðarinnar. 4. útgáfa, Vegagerðin 2000, slóð á heimasíðu Vegagerðarinnar: (http://www.vegagerdin.is/upplysingar-og-utgafa/leidbeiningar-og- stadlar/vetrarthjonusta/)*

*Gæðastaðall í vetrarþjónustu, slóð á heimasíðu Vegagerðarinnar: (http://www.vegagerdin.is/upplysingar-og-utgafa/leidbeiningar-og-stadlar/vetrarthjonusta/leidbeinvetrarthjon/)*

*Vinnureglur Vegagerðarinnar í vetrarþjónustu á viðkomandi svæði, slóð á heimasíðu Vegagerðarinnar:*  *http://www.vegagerdin.is/upplysingar-og-utgafa/leidbeiningar-og-stadlar/vetrarthjonusta/vinnureglur/*

#### 1.6 Gerð tilboðs

Greina skal frá því hvernig á að ganga frá tilboðum og skilum tilboða.

*Tilboði skal skila á frumriti tilboðsforms í lokuðu umslagi (og tölvudiski ef um slíkt er að ræða), merktu heiti útboðs til Vegagerðarinnar ....* (heimilisfang svæðisskrifstofu) *og móttöku Borgartúni 7, 105 Reykjavík fyrir kl. 14:00 þriðjudaginn .........* (dagsetning) *og kl. 14:15 sama dag verða tilboðin opnuð á sömu stöðum að viðstöddum þeim bjóðendum sem þess óska.*

 *Öll einingarverð í tilboði skulu vera heildarverð í íslenskum krónum með virðisaukaskatti og eru þau bindandi fyrir tilboðið.*

*Með tilboði sínu skal bjóðandi skila inn upplýsingum í samræmi við kröfur:*

 *í lið 1.8 Hæfi bjóðenda*

*í lið 1.11 Gæðakerfi verktaka*

*í lið 2.2.2. um ársreikninga, greiðslu opinberra gjalda og greiðslur í lífeyrissjóði*

*útfylltum eyðublöðum um verkreynslu bjóðanda og yfirstjórnenda verks ásamt reynslu í notkun gæðastjórnunarkerfa.*

*Hafi bjóðandi í fyrri útboðum lagt fram ársreikninga tilgeinda í lið 2.2.2., nægir að vísa til þeirra*

*Vanti upplýsingar og/eða þær eru ófullnægjandi mun verkkaupi vísa tilboði frá við yfirferð gagna.*

Samkvæmt lögum um opinber innkaup (84/2007) eru frávikstilboð óheimil nema það sé tekið sérstaklega fram og þarf þá að geta skilyrða fyrir gerð þeirra.

#### 1.7 Verkkaupi

Greina skal frá því hver er verkkaupi í verkinu og hver verður umsjónarmaður verkkaupa. *Verkkaupi er Vegagerðin Borgartúni 7, 105 Reykjavík. Umsjónaraðili verkkaupa verður ………(nafn umsjónarmanns) ………* (*heimilisfang, bréfsími og tölvupóstfang) og skulu öll samskipti bjóðenda á útboðstíma og verktaka á verktíma vera við umsjónarmann.*

Ef tengiliður á útboðstíma er annar en umsjónaraðili skal geta þess á sama hátt.

Ef ekki er búið að ákveða umsjónarmann á verktíma t.d. vegna þess að eftirlit verður boðið út skal geta þess sérstaklega.

#### 1.8 Hæfi bjóðenda

1) Hæfi bjóðenda í útboðum á þjónustu og verkum undir viðmiðunarupphæðum (35 m.kr með VSK) í töflu um hæfisflokkun.

Í verkum sem eru undir viðmiðunarupphæðum um útboðsskyldu skal almennt gera minni hæfiskröfur en í útboðsskyldum verkum. Þó geta slík verk verið sérstaklega erfið tæknilega eða að verkkaupi tekur mikla áhættu og að það getur haft miklar afleiðingar í för með sér ef verkið er ekki unnið eins og áformað er. Við slíkar aðstæður skal nota sömu hæfiskröfur og í verkum yfir viðmiðunarupphæðum.

* *Bjóðandi skal leggja fram með tilboði útfyllt eyðublað: Fylgiskjal XXX Gæðakerfi fyrir verk undir útboðsskyldu og þjónustuverkefni*
* *Bjóðandi skal vinna skv. skilgreindu gæðastjórnunarkerfi*

*Bjóðandi skal uppfylla eftirfarandi fjárhagskröfur og leggja fram með tilboði gögn þar að lútandi:*

* *Eigið fé bjóðanda skal vera jákvætt*
* *Bjóðandi skal vera í skilum með opinber gjöld þegar hann skilar inn tilboði*
* *Bjóðandi skal vera í skilum með lífeyrissjóðsiðgjöld starfsmanna sinna þegar hann skilar inn tilboði*

*Ef einhver af eftirfarandi atriðum eiga við bjóðanda verður tilboði hans vísað frá:*

*a. Bú fyrirtækis er undir gjaldþrotaskiptum eða félagi hefur verið slitið, það hefur fengið heimild til nauðasamninga, greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*b. Óskað hefur verið gjaldþrotaskipta eða slita á fyrirtæki, það hefur leitað heimildar til nauðasamninga, greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*c. Fyrirtæki hefur með endanlegum dómi verið fundið sekt um refsivert brot í starfi*

*d. Fyrirtæki hefur sýnt alvarlega vanrækslu/misferli í starfi sem kaupanda er unnt að sýna fram á*

*e. Fyrirtæki er í vanskilum með lífeyrissjóðsiðgjöld eða sambærileg lögákveðin gjöld*

*f. Fyrirtæki er í vanskilum með opinber gjöld eða sambærileg lögákveðin gjöld*

*g. Fyrirtæki hefur gefið rangar upplýsingar um fjárhagslega og tæknilega getu sína eða hefur ekki lagt slíkar upplýsingar fram*

*Verkkaupi áskilur sér rétt til að kanna viðskiptasögu stjórnenda og helstu eigenda. Leiði sú könnun í ljós að fyrirtæki þeirra hafi orðið gjaldþrota eða komist í sambærilega aðstöðu síðastliðin fimm ár, verður bjóðanda vísað frá, enda eigi í hlut sama rekstrareining, með sömu eða nær sömu eigendur (eða skyldmenni eða tengdafólk fyrri eigenda) í sömu eða nær sömu atvinnustarfsemi, á sama markaði en með aðra kennitölu.*

*Við mat á a og b-lið er vottorð útgefið af dómstól í viðeigandi lögsagnarumdæmi fullnægjandi sönnun.*

*Við mat á c-lið er vottorð útgefið af ríkissaksóknara fullnægjandi sönnun.*

*Við mat á e-lið er yfirlýsing frá þeim lífeyrissjóðum sem starfsmenn viðkomandi fyrirtækis greiða í fullnægjandi.*

*Við mat á f-lið er skjal útgefið af Tollstjóranum í Reykjavík eða af sýslumanni í viðkomandi umdæmi utan umdæmis sýslumannsins í Reykjavík fullnægjandi.*

2) Hæfi bjóðenda í útboðum á verkum yfir lágmarksfjárhæð í töflu um hæfisflokkun.

Opinberir verkkaupar hafa í samstarfi við aðila vinnumarkaðarins og samtök verktaka skilgreint mat á hæfi bjóðenda í útboðum verka. Hæfismat gildir einungis fyrir verk sem eru yfir viðmiðunarupphæðum um útboðsskyldu eins og þær eru skilgreindar hverju sinni. Viðmið og kröfur um mat á hæfi byggjast á mati á því hvaða áhættu verkkaupar eru tilbúnir til að taka hvað varðar framvindu og kostnað. Forðast ber að kröfurnar hræði mögulega þátttakendur frá því að leggja fram tilboð. Helsta markmiðið er að finna rétt jafnvægi á milli áhættu og samkeppni.

Ekki skal gera strangari reynslu- og fjárhagskröfur en nauðsynlegt er og þær eiga að vera í samræmi við áhættu verkkaupa og stærð samnings. Stærð samnings og áhætta verkkaupa ráða hæfisflokkun og er greint á milli fjögurra stærðarflokka og þriggja áhættuþrepa.

Leggja ber aðaláherslu á að meta afleiðingarnar fyrir verkkaupann, verði verkið ekki framkvæmt eins og áformað var. Sú áhætta byggist á því hve flókið verkið er, hve erfitt það er og stærð þess og afleiðingum á önnur og tengd verkefni. Markaðsþættir geta þar einnig átt hlut að máli.

Kröfur í einstökum útboðum eru ákveðnar á grundvelli stærðar og áhættuþreps í samræmi við eftirfarandi töflu (upphæðir eru áætlaður verktakakostnaður með VSK):

|  |
| --- |
| **Hæfisflokkun** |
|  | **Áætlaður verktakakostnaður í m.kr. með VSK** |
| **35-100** | **100 - 400** | **400 - 800** | **>800** |
| Lítil áhætta | **A** | **A** | **B** | **C** |
| Áhætta í meðallagi | **A** | **B** | **C** | **C** |
| Mikil áhætta | **B** | **C** | **C** | **C** |

Meta þarf fyrir hvert verkefni áhættu Vegagerðarinnar. Sem dæmi um verkefni með lítilli áhættu má nefna hefðbundna efnisflutninga og efnisvinnslu. Verkefni með meðaláhættu geta verið vegagerð með bundnu slitlagi, styrking vega og gerð bundins slitlags. Verkefni með mikilli áhættu geta verið verkefni þar sem umferð er mikil, brúargerð, gerð jarðganga og verkefni þar sem tímamörk eru þröng.

Hér er fjallað um sérstakar kröfur til bjóðenda í hverjum hæfisflokki.

**Hæfisflokkur A**

*Bjóðandi skal uppfylla eftirfarandi reynslukröfur og leggja fram með tilboði gögn þar að lútandi:*

* *Bjóðandi skal uppfylla a.m.k. annað af eftirtöldum skilyrðum: Bjóðandi skal hafa unnið a.m.k. eitt verkefni svipaðs eðlis fyrir verkkaupa eða annan aðila á s.l. 5 árum eða tilgreindur yfirstjórnandi (verkefnisstjóri/verkstjóri) stjórnað slíku verki*
* *Bjóðandi skal vinna samkvæmt skilgreindu gæðastjórnunarkerfi*
* *Bjóðandi skal vinna samkvæmt skilgreindri öryggis- og heilbrigðisáætlun*

*Bjóðandi skal uppfylla eftirfarandi fjárhagskröfur og leggja fram með tilboði gögn þar að lútandi:*

* *Eigið fé bjóðanda skal vera jákvætt*
* *Bjóðandi skal vera í skilum með opinber gjöld þegar hann skilar inn tilboði*
* *Bjóðandi skal vera í skilum með lífeyrissjóðsiðgjöld starfsmanna sinna þegar hann skilar inn tilboði*

*Ef einhver af eftirfarandi atriðum eiga við bjóðanda verður tilboði hans vísað frá:*

*a. Bú fyrirtækis er undir gjaldþrotaskiptum eða félagi hefur verið slitið, það hefur fengið heimild til nauðasamninga,* *greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*b. Óskað hefur verið gjaldþrotaskipta eða slita á fyrirtæki, það hefur leitað heimildar til nauðasamninga,* *greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*c. Fyrirtæki hefur með endanlegum dómi verið fundið sekt um refsivert brot í starfi*

*d. Fyrirtæki hefur sýnt alvarlega vanrækslu/misferli í starfi sem kaupanda er unnt að sýna fram á*

*e. Fyrirtæki er í vanskilum með lífeyrissjóðsiðgjöld eða sambærileg lögákveðin gjöld*

*f. Fyrirtæki er í vanskilum með opinber gjöld eða sambærileg lögákveðin gjöld*

*g. Fyrirtæki hefur gefið rangar upplýsingar um fjárhagslega og tæknilega getu sína eða hefur ekki lagt slíkar upplýsingar fram*

*Verkkaupi áskilur sér rétt til að kanna viðskiptasögu stjórnenda og helstu eigenda. Leiði sú könnun í ljós að fyrirtæki þeirra hafi orðið gjaldþrota eða komist í sambærilega aðstöðu síðastliðin fimm ár, verður bjóðanda vísað frá, enda eigi í hlut sama rekstrareining, með sömu eða nær sömu eigendur (eða skyldmenni eða tengdafólk fyrri eigenda) í sömu eða nær sömu atvinnustarfsemi, á sama markaði en með aðra kennitölu.*

*Við mat á a og b-lið er vottorð útgefið af dómstól í viðeigandi lögsagnarumdæmi fullnægjandi sönnun.*

*Við mat á c-lið er vottorð útgefið af ríkissaksóknara fullnægjandi sönnun.*

*Við mat á e-lið er yfirlýsing frá þeim lífeyrissjóðum sem starfsmenn viðkomandi fyrirtækis greiða í fullnægjandi.*

*Við mat á f-lið er skjal útgefið af Tollstjóranum í Reykjavík eða af sýslumanni í viðkomandi umdæmi utan umdæmis sýslumannsins í Reykjavík fullnægjandi.*

**Hæfisflokkur B**

*Bjóðandi skal uppfylla eftirfarandi reynslukröfur og leggja fram með tilboði gögn þar að lútandi:*

* *Bjóðandi skal á sl. 5 árum hafa lokið við a.m.k. eitt sambærilegt verk fyrir verkkaupa eða annan aðila. Með sambærilegu verki er átt við verkefni svipaðs eðlis og að upphæð verksamnings hafi að lágmarki verið xx%* **(velja skal hlutfall á bilinu 40-60% eftir eðli verks)** *af tilboði í þetta verk. Við þennan samanburð mun verkkaupi taka tillit til verðbreytinga miðað við byggingarvísitölu.*

Framangreindar hlutfallstölur ráðast af eðli verka og ákvörðun verkkaupa hverju sinni en skulu þó hvorki vera lægri en 40% né hærri en 60%.

* *Yfirstjórnandi (Verkefnisstjóri/verkstjóri) verks skal hafa á sl. 5 árum stjórnað a.m.k. einu verki svipaðs eðlis og þar sem upphæð verksamnings hefur verið a.m.k. xx%* **(velja skal hlutfall á bilinu 40-60% eftir eðli verks)** *af tilboði bjóðanda í þetta verk. Við þennan samanburð mun verkkaupi taka tillit til verðbreytinga miðað við byggingarvísitölu.*

Framangreindar hlutfallstölur ráðast af eðli verka og ákvörðun verkkaupa hverju sinni en skulu þó hvorki vera lægri en 40% né hærri en 60%.

* *Bjóðandi skal hafa á sínuum vegum tæknimenntaðan starfsmann*
* *Bjóðandi skal vinna samkvæmt skilgreindu gæðastjórnunarkerfi og skulu stjórnendur hafa unnið með gæðastjórnunarkerfi í að minnsta kosti einu verki*
* *Bjóðandi skal vinna samkvæmt skilgreindri öryggis- og heilbrigðisáætlun*

 *Bjóðandi skal uppfylla eftirfarandi fjárhagskröfur og leggja fram með tilboði gögn þar að lútandi:*

* *Meðalársvelta fyrirtækis bjóðanda síðastliðin 3 ár hafi að lágmarki verið sem nemur 50% af tilboði bjóðanda í viðkomandi verk án virðisaukaskatts.* **(Ef verktími er lengri en 12 mánuðir má lækka kröfu um meðalársveltu í hlutfalli við verktíma)**
* *Eigið fé bjóðanda skal vera jákvætt skv. endurskoðuðum ársreikningi Ársreikningurinn skal vera án athugasemda um rekstrarhæfi*
* *Bjóðandi skal vera í skilum með opinber gjöld eða standi við greiðsluáætlun eða greiðsluuppgjör við innheimtumenn, þegar hann skilar inn tilboði*
* *Bjóðandi skal vera í skilum með lífeyrissjóðsiðgjöld starfsmanna sinna, þegar hann skilar inn tilboð.*

*Ef einhver af eftirfarandi atriðum eiga við bjóðanda verður tilboði hans vísað frá:*

*a. Bú fyrirtækis er undir gjaldþrotaskiptum eða félagi hefur verið slitið, það hefur fengið heimild til nauðasamninga, greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*b. Óskað hefur verið gjaldþrotaskipta eða slita á fyrirtæki, það hefur leitað heimildar til nauðasamninga, greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*c. Fyrirtæki hefur með endanlegum dómi verið fundið sekt um refsivert brot í starfi*

*d. Fyrirtæki hefur sýnt alvarlega vanrækslu/misferli í starfi sem kaupanda er unnt að sýna fram á*

*e. Fyrirtæki er í vanskilum með lífeyrissjóðsiðgjöld eða sambærileg lögákveðin gjöld*

*f. Fyrirtæki er í vanskilum með opinber gjöld eða sambærileg lögákveðin gjöld*

*g. Fyrirtæki hefur gefið rangar upplýsingar um fjárhagslega og tæknilega getu sína eða hefur ekki lagt slíkar upplýsingar fram*

*Verkkaupi áskilur sér rétt til að kanna viðskiptasögu stjórnenda og helstu eigenda. Leiði sú könnun í ljós að fyrirtæki þeirra hafi orðið gjaldþrota eða komist í sambærilega aðstöðu síðastliðin fimm ár, verður bjóðanda vísað frá, enda eigi í hlut sama rekstrareining, með sömu eða nær sömu eigendur (eða skyldmenni eða tengdafólk fyrri eigenda) í sömu eða nær sömu atvinnustarfsemi, á sama markaði en með aðra kennitölu.*

*Við mat á a og b-lið er vottorð útgefið af dómstól í viðeigandi lögsagnarumdæmi fullnægjandi sönnun.*

*Við mat á c-lið er vottorð útgefið af ríkissaksóknara fullnægjandi sönnun.*

*Við mat á e-lið er yfirlýsing frá þeim lífeyrissjóðum sem starfsmenn viðkomandi fyrirtækis greiða í fullnægjandi.*

*Við mat á f-lið er skjal útgefið af Tollstjóranum í Reykjavík eða af sýslumanni í viðkomandi umdæmi utan umdæmis sýslumannsins í Reykjavík fullnægjandi.*

**Hæfisflokkur C**

*Bjóðandi skal uppfylla eftirfarandi reynslukröfur og leggja fram með tilboði gögn þar að lútandi:*

* *Bjóðandi skal á sl. 5 árum hafa lokið við a.m.k. eitt sambærilegt verk fyrir verkkaupa eða annan aðila. Með sambærilegu verki er átt við verkefni svipaðs eðlis og að upphæð verksamnings hafi að lágmarki verið xx%* **(velja skal hlutfall á bilinu 60-80% eftir eðli verks)** *af tilboði í þetta verk. Við þennan samanburð mun verkkaupi taka tillit til verðbreytinga miðað við byggingarvísitölu.*

Framangreindar hlutfallstölur ráðast af eðli verka og ákvörðun verkkaupa hverju sinni en skulu þó hvorki vera lægri en 60% né hærri en 80%.

* *Yfirstjórnandi verks skal hafa á sl. 3 árum stjórnað a.m.k. einu verki svipaðs eðlis og þar sem upphæð verksamnings hefur verið a.m.k. xx%* **(velja skal hlutfall á bilinu 60-80% eftir eðli verks)***af tilboði bjóðanda í þetta verk. Við þennan samanburð skal taka tillit til verðbreytinga miðað við byggingarvísitölu.*

Framangreindar hlutfallstölur ráðast af eðli verka og ákvörðun verkkaupa hverju sinni en skulu þó hvorki vera lægri en 60% né hærri en 80%.

* *Bjóðandi skal hafa á sínuum vegum tæknimenntaðan starfsmann*
* *Bjóðandi skal vinna samkvæmt skilgreindu gæðastjórnunarkerfi og skulu stjórnendur hafa unnið með gæðastjórnunarkerfi í að minnsta kosti einu verki*
* *Bjóðandi skal vinna samkvæmt skilgreindri öryggis- og heilbrigðisáætlun*

 *Bjóðandi skal uppfylla eftirfarandi fjárhagskröfur og leggja fram með tilboði gögn þar að lútandi:*

* *Meðalársvelta fyrirtækis bjóðanda hafi að lágmarki verið sem nemur 80% af tilboði bjóðanda án virðisaukaskatts í þetta verk síðastliðin 3 ár.* **(Ef verktími er lengri en 12 mánuðir má lækka kröfu um meðalársveltu í hlutfalli við verktíma)**
* *Eigið fé bjóðanda skal vera jákvætt skv. endurskoðuðum ársreikningi. Ársreikningurinn skal vera án athugasemda um rekstrarhæfi.***(Ef áætlaður verktakakostnaður í hæfisflokki C er yfir 800 m.kr. skal gera kröfu um að eigið fé bjóðanda sé a.m.k. jákvætt sem nemur 5% af tilboðsfjárhæð***)*
* *Bjóðandi skal vera í skilum með opinber gjöld eða standi við greiðsluáætlun eða greiðsluuppgjör við innheimtumenn, þegar hann skilar inn tilboði*
* *Bjóðandi skal vera í skilum með lífeyrissjóðsiðgjöld starfsmanna sinna, þegar hann skilar inn tilboði*

*Ef einhver af eftirfarandi atriðum eiga við bjóðanda verður tilboði hans vísað frá:*

*a. Bú fyrirtækis er undir gjaldþrotaskiptum eða félagi hefur verið slitið, það hefur fengið heimild til nauðasamninga, greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*b. Óskað hefur verið gjaldþrotaskipta eða slita á fyrirtæki, það hefur leitað heimildar til nauðasamninga, greiðslustöðvunar eða gert hefur verið hjá því árangurslaust fjárnám á sl. 6 mánuðum.*

*c. Fyrirtæki hefur með endanlegum dómi verið fundið sekt um refsivert brot í starfi*

*d. Fyrirtæki hefur sýnt alvarlega vanrækslu/misferli í starfi sem kaupanda er unnt að sýna fram á*

*e. Fyrirtæki er í vanskilum með lífeyrissjóðsiðgjöld eða sambærileg lögákveðin gjöld*

*f. Fyrirtæki er í vanskilum með opinber gjöld eða sambærileg lögákveðin gjöld*

*g. Fyrirtæki hefur gefið rangar upplýsingar um fjárhagslega og tæknilega getu sína eða hefur ekki lagt slíkar upplýsingar fram*

*Verkkaupi áskilur sér rétt til að kanna viðskiptasögu stjórnenda og helstu eigenda. Leiði sú könnun í ljós að fyrirtæki þeirra hafi orðið gjaldþrota eða komist í sambærilega aðstöðu síðastliðin fimm ár, verður bjóðanda vísað frá, enda eigi í hlut sama rekstrareining, með sömu eða nær sömu eigendur (eða skyldmenni eða tengdafólk fyrri eigenda) í sömu eða nær sömu atvinnustarfsemi, á sama markaði en með aðra kennitölu.*

*Við mat á a og b-lið er vottorð útgefið af dómstól í viðeigandi lögsagnarumdæmi fullnægjandi sönnun.*

*Við mat á c-lið er vottorð útgefið af ríkissaksóknara fullnægjandi sönnun.*

*Við mat á e-lið er yfirlýsing frá þeim lífeyrissjóðum sem starfsmenn viðkomandi fyrirtækis greiða í fullnægjandi.*

*Við mat á f-lið er skjal útgefið af Tollstjóranum í Reykjavík eða af sýslumanni í viðkomandi umdæmi utan umdæmis sýslumannsins í Reykjavík fullnægjandi.*

#### 1.9 Verksamningur

Fyrir undirritun samnings þarf að ganga frá ýmsum formsatriðum varðandi verkið.

*Fyrir undirritun samnings skal verktaki leggja fram verktryggingu vegna verksins, ábyrgðartryggingu verktaka og verkáætlun til samþykktar. Verkáætlun skal innihalda tímasetningar og samhengi verkþátta ásamt áætlun um greiðsluflæði. Einnig skal hann leggja fram skrá yfir vélar og tæki sem hann hyggst nota til verksins og lista yfir helstu verkstjórnendur. Hann skal einnig leggja fram upplýsingar um hvaða hluta samnings hann hyggst láta undirverktaka framkvæma og staðfestingu undirverktaka á þátttöku þeirra í verkinu.*

#### 1.10 Öryggis- og heilbrigðisráðstafanir, merkingar

*Í samræmi við reglur um aðbúnað, hollustuhætti og öryggisráðstafanir á byggingarvinnustöðum og við aðra tímabundna mannvirkjagerð (547/1996) er verktaki skipaður samræmingaraðili öryggis- og heilbrigðisráðstafana og ber því ábyrgð á framkvæmd og samræmingu öryggismála á vinnustað.*

*Verktaki skal í samræmi við Reglugerð um merkingar og aðrar öryggisráðstafanir vegna framkvæmda á og við veg (492/2009) gera öryggisáætlun vegna framkvæmdanna.*

*Áætlanir um öryggis og heilbrigðisráðstafanir og áætlanir um öryggisráðstafanir vegna framkvæmda eru hluti af samningi milli verkkaupa og verktaka.*

##### 1.10.1 Öryggis og heilbrigðisráðstafanir

*Verktaki skal gera sérstaka öryggis- og heilbrigðisáætlun byggða á kröfum í IV. viðauka við reglur nr.547/1996 um aðbúnað, hollustuhætti og öryggisráðstafanir á byggingarvinnustöðum og við aðra tímabundna mannvirkjagerð. Aðbúnaður verktaka skal allur vera í samræmi við lög, reglugerðir, leiðbeiningar Vinnueftirlits ríkisins og ákvæði í samningum við verkalýðsfélög þar að lútandi sem í gildi eru á Íslandi. Verktaki skal hafa eigin áætlun, skýrt fram setta, um aðbúnað, hollustuhætti og öryggi allra á vinnusvæðinu og senda vinnueftirliti og umsjónarmanni verkkaupa áður en framkvæmdir hefjast. Öryggis- og heilbrigðisáætlun verktaka er háð samþykki umsjónarmanns verkkaupa. Verktaki skal skipa sérstakan öryggisfulltrúa til að framfylgja þessari áætlun. Öryggisfulltrúinn skal vera hæfur og skal hafa fengið sérstaka viðurkennda þjálfun og menntun sem öryggisfulltrúi.*

##### 1.10.2 Áætlun um öryggi á vinnusvæði

*Verktaki skal leggja fram til samþykktar umsjónarmanns verkkaupa skriflega áætlun um öryggi á vinnusvæðinu er nær til allra þátta verksins áður en vinna við þá hefst. Áætlunin skal í smáatriðum gera grein fyrir þeim ráðstöfunum og aðferðum sem verktaki hyggst beita til að tryggja hollustuhætti á vinnusvæðinu og öryggi starfsmanna. Áætlunin skal m.a. ná yfir eftir því sem við á:*

*Staðla um öryggi sem ráðgert er að fara eftir.*

*Tillögu að skipulagi og vinnutilhögun björgunarhóps á vinnusvæðinu.*

*Áætlun um flutning, geymslu og varúðarráðstafanir vegna sprengiefna og annarra hættulegra efna og búnaðar til sprenginga.*

*Viðbragðsáætlun vegna slysa og bruna. Áætlunin skal gerð í samráði við lögreglu, slökkvilið og sjúkraflutningalið.*

*Viðbragðsáætlun vegna hættu á snjóflóðum og skriðuföllum er innifeli m.a. áætlun um eftirlit og mat á hættu á ofanflóðum ásamt rýmingaráætlun þegar hætta er talin steðja að.*

##### 1.10.3 Merkingar og öryggisráðstafanir vegna framkvæmda

*Áður en framkvæmdir hefjast skal verktaki bera undir verkkaupa til samþykkis ítarlega öryggisáætlun þar sem lýst er nauðsynlegum öryggisráðstöfunum vegna framkvæmdanna í samræmi við reglugerð nr. 492/2009. Í áætluninni skal m.a. koma fram eftir því sem við á:*

*Afmörkun vinnusvæðis.*

*Hvernig merkingum á og við vinnusvæðið skuli háttað.*

*Hvort og hvernig hjáleiðir eru skipulagðar*

*Hvernig kynningu og auglýsingu vegna lokunar verður háttað*

*Hver er tilnefndur eftirlitsmaður merkinga og öryggisráðstafana vegna framkvæmdanna*

#### 1.11 Gæðakerfi verktaka

Í öllum verkum er ástæða til að fylgjast með gæðum og að kröfur séu uppfylltar. Í stórum og flóknum verkum er meiri ástæða en annars til að verktakar geri grein fyrir því hvernig þeir hyggjast tryggja gæði verkanna.

Gera skal kröfu um skilgreint gæðastjórnunarkerfi í öllum útboðsskyldum verkum Vegagerðarinnar á eftirfarandi hátt.

Fyrir útboð á þjónustu og verksamningum undir viðmiðunarfjárhæðum (sbr. gr. 1.8 Hæfi bjóðenda):

*Gerð er krafa um að bjóðandi vinni samkvæmt skilgreindu gæðastjórnunarkerfi og leggi fram með tilboði útfyllt eyðublað: Fylgiskjal XXX Gæðakerfi fyrir verk undir útboðsskyldu og þjónustuverkefni*

*Í fylgiskjali X með útboðsgögnum er gæðastýringaráætlun unnin af verkkaupa sem verktaki skal vinna eftir. Þar kemur fram hvernig verktaki skal staðfesta að verkið sé unnið í samræmi við kröfur verklýsingar. Verktaka er heimilt að nota eigin eyðublöð til skráningar, uppfylli þau sömu kröfur.*

*Á verktíma skal verktaki leggja fram eftirfarandi gögn:*

* *Gögn sem sýna að gæðastýringaráætlun sé fylgt. Þar á meðal niðurstöður mælinga og prófana og eru þær grunnur að verkuppgjöri. Gögnin skulu vera verkkaupa aðgengileg á verktíma. Verktaki skal afhenda verkaupa þessi gögn í verklok sem hluta af verkskilum.*
* *Þar sem þess er krafist skal verktaki framvísa fullgildum uppruna- og gæðavottorðum til samþykktar hjá verkkaupa vegna efnis sem hann hyggst leggja til verksins.*

*Verkkaupa er heimilt að gera úttekt á gæðastjórnunarkerfi verktaka.*

Fyrir hæfisflokk A (sbr. gr. 1.8 Hæfi bjóðenda)

*Gerð er krafa um að bjóðandi vinni samkvæmt skilgreindu gæðastjórnunarkerfi og leggi fram gögn þar að lútandi.*

*Gæðastjórnunarkerfið skal taka mið af ÍST EN ISO 9001 staðlinum.*

*Gæðastjórnunarkerfið skal hafa að markmiði að allar aðgerðir séu kerfisbundnar og auðraktar. Það skal innifela skipulagða skjalavistun og handbók sem er viðhaldið.*

*Bjóðandi skal með tilboði leggja fram að lágmarki eftirfrandi upplýsingar um það gæðastjórnunarkerfi sem hann ætlar að vinna með.*

* *Hlutverk og starfssvið fyrirtækisins, stjórnskipulag þess og ábyrgðarskipting.*
* *Gæðastefna*
* *Verklagsreglu um skjalastýringu (meðferð samningsgagna, hvernig er séð til þess að verið sé að nota rétta útgáfu gagna í verki)*
* *Verklagsregla um vistun og geymslu skjala*
* *Verklagsregla(ur)um meðferð frábrigða og umbætur*

*Verktaki með vottað gæðastjórnunarkerfi fyrir viðkomandi starfsemi getur skilað vottunarskírteini.*

*Fyrir verkbyrjun skal verktaki leggja fram stjórnskipulag verks og ábyrgðarskiptingu.*

*Í fylgiskjali X með útboðsgögnum er gæðastýringaráætlun unnin af verkkaupa sem verktaki skal vinna eftir. Þar kemur fram hvernig verktaki skal staðfesta að verkið sé unnið í samræmi við kröfur verklýsingar. Verktaka er heimilt að nota eigin eyðublöð til skráningar, uppfylli þau sömu kröfur.*

*Á verktíma skal verktaki leggja fram eftirfarandi gögn:*

* *Gögn sem sýna að gæðastýringaráætlun sé fylgt. Þar á meðal niðurstöður mælinga og prófana og eru þær grunnur að verkuppgjöri. Gögnin skulu vera verkkaupa aðgengileg á verktíma. Verktaki skal afhenda verkaupa þessi gögn í verklok sem hluta af verkskilum.*
* *Þar sem þess er krafist skal verktaki framvísa fullgildum uppruna- og gæðavottorðum til samþykktar hjá verkkaupa vegna efnis sem hann hyggst leggja til verksins.*

*Verkkaupa er heimilt að gera úttekt á gæðastjórnunarkerfi verktaka.*

Fyrir hæfisflokka B og C gildir (sbr. gr. 1.8 Hæfi bjóðenda)

*Gerð er krafa um að bjóðandi vinni samkvæmt skilgreindu gæðastjórnunarkerfi og skal hann eða stjórnendur verksins hafa unnið með gæðastjórnunarkerfi í að minnsta kosti einu verki og leggja fram gögn þar að lútandi.*

*Gæðastjórnunarkerfið skal taka mið af ÍST EN ISO 9001 staðlinum.*

*Gæðastjórnunarkerfið skal hafa að markmiði að allar aðgerðir séu kerfisbundnar og auðraktar. Það skal innifela skipulagða skjalavistun og handbók sem er viðhaldið.*

*Bjóðandi skal með tilboði leggja fram að lágmarki eftirfarandi upplýsingar um það gæðastjórnunarkerfi sem hann vinnur með ásamt upplýsingur um verk þar sem gæðastjórnunarkerfið hefur verið notað.*

* *Hlutverk og starfssvið fyrirtækisins, stjórnskipulag þess og ábyrgðarskipting.*
* *Gæðastefna*
* *Verklagsreglu um skjalastýringu (meðferð samningsgagna, hvernig er séð til þess að verið sé að nota rétta útgáfu gagna í verki)*
* *Verklagsregla um vistun og geymslu skjala*
* *Verklagsregla(ur)um meðferð frábrigða og umbætur*

*Verktaki með vottað gæðastjórnunarkerfi fyrir viðkomandi starfsemi getur skilað vottunarskírteini.*

*Fyrir verkbyrjun skal verktaki leggja fram stjórnskipulag verks og ábyrgðarskiptingu.*

*Í fylgiskjali X með útboðsgögnum er gæðastýringaráætlun unnin af verkkaupa sem verktaki skal vinna eftir. Þar kemur fram hvernig verktaki skal staðfesta að verkið sé unnið í samræmi við kröfur verklýsingar. Verktaka er heimilt að nota eigin eyðublöð til skráningar, uppfylli þau sömu kröfur.*

*Á verktíma skal verktaki leggja fram eftirfarandi gögn:*

* *Gögn sem sýna að gæðastýringaráætlun sé fylgt. Þar á meðal niðurstöður mælinga og prófana og eru þær grunnur að verkuppgjöri. Gögnin skulu vera verkkaupa aðgengileg á verktíma. Verktaki skal afhenda verkaupa þessi gögn í verklok sem hluta af verkskilum.*
* *Þar sem þess er krafist skal verktaki framvísa fullgildum uppruna- og gæðavottorðum til samþykktar hjá verkkaupa vegna efnis sem hann hyggst leggja til verksins.*

*Verkkaupa er heimilt að gera úttekt á gæðastjórnunarkerfi verktaka.*

#### 1.12 Skilyrði

Ef nauðsynlegt er að fram komi einhver skilyrði vegna ytri aðstæðna er rétt að bæta við liðum í yfirliti til að skilgreina þau. Slík skilyrði geta t.d. verið vegna mats á umhverfisáhrifum, náttúruhamförum o.s.frv.

##### 1.12.1 Almennt

Hér komi fram upplýsingar um mat á umhverfisáhrifum framkvæmdar og afgreiðslu þess, ef um slíkt er að ræða, og þeim skilyrðum sem sett hafa verið vegna matsins. Ef framkvæmdin er ekki háð mati á umhverfisáhrifum er rétt að taka það fram.

##### 1.12.2 Vinnubúðir

Ef samið hefur verðið um ákveðinn stað eða staði fyrir vinnubúðir þarf að láta það koma fram. Að öðrum kosti kemur eftirfarandi texti.

*Verktaki skal afla tilskilinna leyfa til uppsetningar vinnubúða og skal það gert í samráði við umsjónarmann verkkaupa, Heilbrigðiseftirlit, viðeigandi sveitarstjórnir og eftirlitsráðgjafa Umhverfisstofnunar.*

##### 1.12.3 Skipulag og leyfi

Almennt á ekki að bjóða verk út fyrr en fyrir liggja samningar við landeigendur og framkvæmdaleyfi. Þegar framkvæmdaleyfi liggur fyrir er rétt að greina frá því á eftirfarandi hátt.

*Framkvæmdin er framkvæmdaleyfisskyld samkvæmt 13. gr. Skipulagslaga nr. 123/2010 og hefur verkkaupi fengið framkvæmdaleyfi hjá (sveitarfélag).*

Sé um að ræða frávik frá því þarf að geta þess í útboðsgögnum.

Dæmi vegna óútgefins framkvæmdaleyfis: *Framkvæmdin er framkvæmdaleyfisskyld samkvæmt 13. gr. Skipulagslaga nr. 123/2010 og hefur verkkaupi sótt um framkvæmdaleyfi til (sveitarfélag), en leyfið verður ekki gefið út fyrr aðalskipulag hefur verið samþykkt*

Dæmi vegna ólokinna samninga við landeigendur: *Samningum er ekki lokið við alla landeigendur. Bjóðendur skulu því gera ráð fyrir að geta ekki hafið framkvæmdir (stöðvabil) fyrr en (dagsetning).*

Greina þarf frá því hvort á framkvæmdasvæðinu eru einhverjar menningarminjar og meðhöndlun þeirra mála.

*Rask á menningarminjum er háð leyfi Fornleifaverndar ríkisins.*

Dæmi: *Rústir hafa komið í ljós nálægt vegsvæði í stöð (stöðvanúmer) og mun verkkaupi láta grafa í þær áður en framkvæmdir hefjast.*

Einnig þarf að taka fram meðhöndlun leyfa vegna framkvæmda við ár og vötn.

*Framkvæmdir í árfarvegum og vötnum eru háðar leyfi Fiskistofu og mun verkkaupi afla þeirra leyfa.*

Verktakar þurfa að sækja um starfsleyfi til heilbrigðiseftirlits viðkomandi svæði vegna starfsemi sem hefur í för með sér mengun.

*Verktaki þarf að sækja um starfsleyfi til Heilbrigðiseftirlits (svæði) samkvæmt reglugerð nr. 785/1999 um starfsleyfi fyrir starfsemi sem getur haft í för með sé mengun.*

##### 1.12.4 Lög og reglugerðir

*Verktaki skal við framkvæmd verksins fara í einu og öllu að íslenskum lögum og reglugerðum og uppfylla þær kröfur sem opinber yfirvöld setja honum eða starfsemi hans.*

*Verktaki skal afhenda eftirliti verkkaupa skriflega staðfestingu á að hann hafi sinnt upplýsingaskyldu sinni til Vinnumálastofnunar í samræmi við lög nr. 45/2007 um réttindi og skyldur erlendra fyrirtækja sem senda starfsmenn tímabundið til Íslands og starfskjör starfsmanna þeirra, og lög um starfsmannaleigur nr. 139/2005, sbr. 22. gr. laga nr. 45/2007.*

#### 1.13 Merking vinnusvæða

Í öllum verkum þar sem krafist er sérstakra vinnusvæðamerkinga þarf að greina frá eftirfarandi meðhöndlun mála.

*Við gæðaúttekt, sem getur verið gerð hvenær sem er á framkvæmdtímanum, eru teknar til skoðunar allar þær merkingar sem eiga að vera uppi við þá verkefnastöðu sem þá er þegar úttektin er gerð. Ef breytingar á fyrirkomulagi merkinga og/eða merkingaráætlun hafa verið gerðar skulu þær lagðar til grundvallar svo framarlega þær hafa verið teknar fyrir, samþykktar af fulltrúa verkkaupa og bókaðar í verkfundargerð.*

#### 1.14 Tryggingar og ábyrgðir verktaka

*Verktaki ber alla ábyrgð á framkvæmd verksins og jafnframt vinnu undirverktaka sinna, ef einhverjir verða.*

*Verktaki skal hafa ábyrgðartryggingu sem bætir þann skaða sem hann kann að valda við framkvæmdina, jafnt verkkaupa sem þriðja aðila.*

*Verktaki skal sanna verkkaupa að hann hafi þá ábyrgðartryggingu sem krafist er.*

Ef verkkaupi leggur til búnað gildir eftirfarandi staðaltexti:

*Verktaki tryggir þann búnað sem verkkaupi leggur til. Tryggingin skal bæta tjón vegna skemmda á búnaðinum og skulu bætur greiddar beint til verkkaupa. Tryggingin skal vera í gildi á þjónustutíma samningsins.*

*Vátryggingarupphæðin skal vera nægjanleg til að bæta það tjón sem verkkaupi kann að verða fyrir. Verktaki ábyrgist sjálfsáhættu samkvæmt vátryggingarskilmálum svo og allar kröfur af hálfu tryggingarfélags vegna brota á vátryggingarskilmálum.*

Í vetrarþjónustuútboðum skal nota eftirfarandi texta.

*Vátryggingarupphæð fyrir sand/saltdreifara með pækilbúnaði skal vera kr. x.xxx.xxx,-, án pækilbúnaðar kr xxxxx fyrir kastplóga og tennur kr xxxxxx.* (ath. hafa skal samráð við rekstrardeild um upphæðir) Vátryggingarupphæð verður endurskoðuð 1. september ár hvert.

#### 1.15 Samskipti

*Öll samskipti á verktíma varðandi samningsgögnin og verkið skulu fara fram á íslensku.*

*Með samskiptum er átt við hvers konar munnleg og skrifleg samskipti svo sem orðsendingar, verkfundagerðir, bréf, rannsóknarniðurstöður o.s.frv.*

### 2 Samningsskilmálar

#### 2.1 Almennir samningsskilmálar

*Sem almennir samningsskilmálar útboðsgagna þessara gildir ÍST30:2012, Almennir útboðs- og samningsskilmálar um verkframkvæmdir með þeim breytingum sem hér fara á eftir.*

#### 2.2 Sérskilmálar

Hér á eftir er vitnað til greina og undirgreina í ÍST30:2012 þar sem sérskilmálar kveða nánar á um, skýra og breyta þessum greinum. Fyrirsagnir liða í útboðslýsingu eru þær sömu og fyrirsagnir viðkomandi greina í ÍST30:2012.

##### 2.2.1 Efni tilboðs

*Til viðbótar við undirgrein 2.4.6 í ÍST30:2012 kemur eftirfarandi texti:*

*Verktaki skal tilnefna einn aðila sem stjórnanda verksins. Skal hann hafa fullt umboð til að koma fram fyrir hönd þeirra sem að tilboðinu standa og er fullnægjandi að verkkaupi sendi honum einum tilkynningar er varða framkvæmd verksins. Í slíkum tilvikum skal af hálfu verktaka gerður einn sameiginlegur reikningur.*

##### 2.2.2 Tilboð opnuð – þóknun fyrir gerð tilboða

*Í stað 1. mgr. undirgreinar 2.5.4 í ÍST30:2012 kemur eftirfarandi texti:*

*Með tilboði sínu skulu bjóðendur leggja fram þær upplýsingar sem getið er um í undirgrein 2.5.4 b) og mun verkkaupi sannreyna þær eftir opnun tilboða.*

*Í stað undirgreinar 2.5.4 b) kemur eftirfarandi texti:*

*Staðfestar upplýsingar um fjárhag og veltu fyrirtækisins:*

*1. Ársreikninga fyrir árin 20xx og 20xy.* *Frágangur og áritun ársreikninga skal vera í samræmi við hæfiskröfur í gr. 1.8. Hafi bjóðandi í fyrri útboðum lagt fram ofangreinda ársreikninga nægir að vísa til þeirra.*

Í útboðum þar sem tilboð eru opnuð eftir 1. apríl skal síðara árið vera árið fyrir útboðsár, en árið þar á undan þegar tilboð eru opnuð á tímabilinu janúar-mars.

*2. Skriflega yfirlýsingu frá innheimtuaðilum ríkis og viðkomandi sveitarfélags þess efnis að bjóðandi hafi greitt opinber gjöld undanfarin tvö ár og sé ekki í vanskilum með opinber gjöld eða standi við greiðsluáætlun eða greiðsluuppgjör við innheimtumenn.*

*3. Skriflega yfirlýsingu lífeyrissjóða starfsmanna bjóðanda um að bjóðandi sé ekki í vanskilum með lífeyrissjóðsiðgjöld. Í yfirlýsingu komi fram hvenær síðast var greitt í lífeyrisjóði.*

*Farið verður með þessar upp­lýsingar sem trúnaðarmál. Með undirritun tilboðs veitir bjóðandi verkkaupa heimild til að sannreyna upplýsingar hjá innheimtumönnum opinberra gjalda og vörsluaðilum lífeyrissjóða.*

##### 2.2.3 Frestur til að taka tilboði

Samkvæmt undirgrein 2.6.1 í ÍST30:2012 er bjóðandi bundinn af tilboði sínu í fjórar vikur frá því að tilboð voru opnuð, hafi ekki verið settur annar frestur í útboðsgögnum til samþykkis tilboða. Í stórum og flókum verkum er ástæða til að hafa gildistíma tilboða lengri. Vegna breytilegs gildistíma tilboða eftir verkum skal ávallt tilgreina gildistíma tilboða, hvort sem hann er í samræmi við staðalinn eða lengri.

*Bjóðandi er bundinn af tilboði sínu í (tilgreina vikufjölda) vikur frá því að tilboð voru opnuð.*

##### 2.2.4 Verktrygging

Þar sem ÍST30:2012 kveður á um heimild til að krefjast verktryggingar er nauðsynlegt að skilgreina hana í öllum útboðum og skal það gert með eftirfarandi texta:

*Í stað undirgreinar 3.5.2 kemur eftirfarandi texti:*

*Til tryggingar því að verktaki efni skyldur sínar samkvæmt samningi skal hann leggja fram verktryggingu sem nemur 10% af samningsupphæð.*

Ef um er að ræða árstíðabundin verkefni, þar sem samningur er til lengri tíma en eins árs, er heimilt að að fella verktryggingu niður utan þjónustutímabils og skal þá nota eftirfarandi viðbótartexta.

*Heimilt er að fella verktryggingu niður utan þjónustutímabils.*

##### 2.2.5 Frestir - tafabætur

*Í stað undirgreinar 5.2.5 kemur eftirfarandi texti:*

*Ef verktaki lýkur ekki verkinu, eða skilgreindum hlutum þess, fyrir lok skilafrests, skal hann greiða verkkaupa dagsektir samkvæmt samningi. Þær skulu nema tilgreindri upphæð eða ákveðnum hundraðshluta af samningsupphæð, fyrir hvern almanaksdag sem það dregst, að verkinu sé lokið að fullu eftir að samningsbundinn skilafrestur er útrunninn. Dragist verk yfir vetur skal reikna dagsektir frá samningsbundnum verklokadegi til þess dags, þegar hætta verður verki að mati umsjónarmanns verkkaupa, þó aldrei skemur en í einn mánuð, og síðan frá 15. júní næsta ár til verkloka. Við útreikning á lengingu verktíma vegna magnaukningar skal miða við, að lenging sé í réttu hlutfalli við eðlilegan verktíma og að magnaukning hafi áhrif á gang verksins en ekki allan þann tíma sem verktaki hefur til að ljúka verkinu.*

### 3 Greiðslur, verðlagsákvæði

Almennt gildir grein 5.1 Greiðslur og reikningsskil í ÍST30:2012 um greiðslur til verktaka. Hér þarf þó að gera grein fyrir greiðslum ef þær eru frábrugðnar því sem staðalinn gerir ráð fyrir. Einnig þarf að gera grein fyrir verðbótum og fyrirframgreiðslum til verktaka og hvort um slíkt er að ræða.

#### 3.1 Greiðslur

*Uppgjör miðast við verkframvindu og getur verktaki einungis gefið út reikninga samkvæmt verkframvindu sem samþykkt hefur verið af umsjónarmanni. Endanlegt uppgjör á verkþáttum þar sem verkkaupi leggur til efni fer ekki fram fyrr en verkkaupi og verktaki hafa undirritað sameiginlega staðfestingu á úttekt og efnisnotkun.*

Ef greiðsluflæði vegáætlunar er hægara en framvinda verks getur þurft að víkja frá ákvæðum undirgreinar 5.1.4 í ÍST30:2012 til takmarkana á greiðsluskuldbindingum með eftirfarandi hætti:

 *Þrátt fyrir ákvæði undirgreinar 5.1.4 í ÍST30:2012, mun verkkaupi ekki greiða verktaka hærri upphæð á árinu ........ en ........ m.kr. að meðtalinni fyrirframgreiðslu og hugsanlegum verðbótum og skal verktaki miða áætlanir sínar við það.*

Ef verk er unnið á nokkrum árum getur þurft að takamarka áframhaldandi greiðslur innan hvers árs í samræmi við það fé sem er til ráðstöfunar samkvæmt vegáætlun.

##### 3.1.1 Uppgjör (vetrarþjónusta)

*Verktaki skal færa dagskýrslur á því formi sem verkkaupi ákveður þar sem fram kemur skipting á snjómokstri, þ.e. moksturstæki og notkun þeirra. Uppgjör fer fram á grundvelli gagna úr ferilvöktunarbúnaði nema sérstakar ástæður séu fyrir hendi sem torveldi slíkt. Í slíkum tilfellum fer uppgjör fram á grundvelli dagskýrslna, sem skilað skal til fulltrúa verkkaupa samdægurs eða daginn eftir að mokstur fer fram. Sé afgerandi munur á magni milli dagskýrslna og ferilvöktunarkerfis verða magntölur úr ferilvöktunarkerfinu látnar ráða í uppgjöri við verktaka nema ljóst sé að ferilvöktunarkerfi hafi ekki verið virkt umrætt tímabil. Verði misbrestur á að skýrslu sé skilað eða skýrslur rangt færðar getur uppgjöri seinkað.*

##### 3.1.2 Uppgjör samkvæmt ábatasamningi (vertrarþjónusta)

*Grunngildi ábatasamnings er heildar tilboðsupphæð verktaka. Af tilboðsupphæð telst 20% fastur kostnaður ef verkkaupi leggur til allan búnað utan ökutækis, annars 25%.*

*Fastur kostnaður greiðist með jöfnum greiðslum á snjómoksturstímabilinu.*

*Uppgjör ábata er eftirfarndi:*

 *0 – 100 % við lokauppgjör*

*>100 % þá er ábatinn dreginn frá jafnóðum.*

*Sjá meðfylgjandi töflu í fylgiskjali 02.*

*Fyrir breytilega hluta samningsins miðast lokauppgjör við þá reglu að greitt er fyrir það prósentuhlutfall sem unnið hefur verið fyrir á hverju tímabili að viðbættum 20 eða 25% hluta þeim prósentuhluta sem eftir stendur af tilboðsupphæð uns 100% markinu er náð.*

*Ef unnið er fyrir hærri upphæð en samningurinn segir til um dregst frá að sama skapi 20 eða 25% hluti þeim prósentuhluta sem er umfram er 100%. Eftir að 200% hlutfallinu er náð lækkar frádráttarhlutfallið um helming, eftir 300% hækkar hlutfallið í ¼*

*Á heimasíðu vegagerðarinnar: „http://www.vegagerdin.is/upplysingar-og-utgafa/leidbeiningar-og-stadlar/leidbeiningar-vid-gerd-utbodslysinga/“ er að finna excel töflu ásamt leiðbeiningum um notkun hennar, sem skal nota við uppgjör á ábatasmningi.*

*Dæmi:*

*Heildartilboðsupphæð er 10,0 m.kr. Verkkaupi leggur til búnað, verktaki bíl.*

*Fastur kostnaður er metinn 20% eða 2, o m.kr, breytilegur hluti samnings 8,0 m.kr..*

*Verktaki vinnur fyrir:*

*a) 70% af breytilegri samningsupphæð.*

*Greiðsluprósenta 70+(100-70)\*0,20=76%*

*Greiðsla til verktaka = 2,0 + 8,0\*76/100= 8,08 m.kr.*

*b) 120% af breytilegri samningsupphæð.*

*Greiðsluprósenta 120+(100-120)\*0,2=116%*

*Greiðsla til verktaka = 2,0 + 8,0\*116/100= 11,28 m.kr.*

*c) 220% af breytilegri samningsupphæð.*

*Greiðsluprósentan 220+(100-200)\*0,20+(200-220)\*0,10=198%*

*Greiðsla til verktaka = 2,0 + 8,0\*198/100= 17,84 m.kr.*

*d) 320% af breytilegri samningsupphæð.*

*Greiðsluprósenta 320+(100-200)\*0,20+(200-300)\*0,1+(300-320)\*0,05=289%*

*Greiðsla til verktaka = 2,0 + 8,0\*289/100= 25,12 m.kr.*

*Nýjar magntölur verða reiknaðar í upphafi hvers snjómoksturstímabils sem eru meðaltal magntalna í hverjum tilboðslið síðast liðinna fimm vetra, þ.e. magntölur síðasta tímbils eru teknar inn í meðaltalið. Þannig verður til nýtt grunngildi ábatasamnings.*

*Uppgjör vetrarþjónustu á vegum utan skilgreindra þjónustuleiða eða skilgreinds þjónustutíma fellur undir uppgjör ábatasamnings.*

#### 3.2 Verðlagsákvæði

Verðbætur eru almennt ekki greiddar á verk sem unnin eru á skemmri tíma en 12 mánuðum frá opnun tilboða og skal þess þá getið hér.

*Engar verðbætur eru greiddar á einingaverð í þessu útboði*

Ef samningstími er lengri en 12 mánuðir eru allir verksamningar verðbættir með eftirfarandi hætti.

##### 3.2.1 Almennar verbætur

*Reikningar verða verðbættir miðað við byggingarvísitölu sem gildir í upphafi þess tímabils sem innheimt er fyrir.*

*Miða skal við að vísitala haldist óbreytt milli gildistökudaga, sem er fyrsti dagur hvers mánaðar.*

*Byggingarvísitala, reiknuð af Hagstofu Íslands er xxx,x stig fyrir …………* (útboðsmánuður og ár) *og skulu einingarverð í tilboði miðast við þá vísitölu.*

*Verðbætur falla niður verði vísitalan lægri en viðmiðunarvísitala á viðkomandi tíma.*

##### 3.2.2 Verðbætur á asfalti

Ef Vegagerðin leggur ekki til asfalt í klæðingar eða stungumalbik skal í útboðum til lengri tíma en 12 mánaða verðbæta asfalt á eftirfarandi hátt.

Nota þarf breytilegan texta eftir því hvort um er að ræða verkefni með klæðingum, stungumalbiki eða hvoru tveggja.

*Verð á asfalti verðbætist miðað við breytingar á verði asfalts frá birgðatönkum Vegagerðarinnar frá útboðsmánuði miðað við eftirfarandi forsendur:*

*Verð á asfalti samkvæmt gjaldskrá í útboðsmánuði er ...kr/ltr. af asfaltblöndu og ...... kr/tonn á asfalti.*

*Áætlað magn asfaltsblöndu í klæðingu er ....... ltr. og er reiknað verðmæti þess því ......... kr.*

*Áætlað magn asfalts í stungumalbik er ...... tonn og er reiknað verðmæti þess því ......... kr.*

*Við útreikning verðbóta er reiknað verðmæti asfalts í útboðsmánuði dregið frá tilboðsupphæð verktaka í stungumalbik/klæðingu og verðbættur miðað við ofanskráð. Eftirstöðvar tilboðsupphæðarinnar eru verðbættar samkvæmt lið 1*

#### 3.3 Fyrirframgreiðsla

Verktaka er ekki greidd fyrirframgreiðsla nema samkvæmt sérstakri ákvörðum og skal því almennt nota orðalagið.

 *Engin fyrirframgreiðsla verður greidd í þessu verki.*

Ef tekin er sérstök ákvörðun um fyrirframgreiðslu skal nota orðalagið*.*

 *Ef verktaki óskar þess mun verkkaupi greiða verktaka fyrirframgreiðslu til greiðslu undirbúningskostnaðar, að upphæð xx m.kr. Verktaki leggi þá fram bankatryggingu jafnháa eða jafngilda tryggingu. Fyrirframgreiðslu endurgreiðir verktaki, eftir því sem verki miðar áfram, í hlutfalli af verðmæti verkstöðu á hverjum tíma á móti verðmæti heildarverks margfaldað með 1,2, þar til hún er að fullu endurgreidd*. Ef um verðbætt verk er að ræða þarf eftirfarandi viðbót. *Verðmæti verkstöðu er reiknað á grunnverðum samnings (þ.e. tilboðsverð án verðbóta).*

### 4 Vinnusvæði

Í þessari grein er vinnu­svæðinu lýst, greint er frá mörkum þess, að­stæðum á því, jarð­vegi, hindrunum og takmörkunum á notkun á tækjum.

#### 4.1 Mörk vinnu­svæðis

Greina skal frá út­línum vinnu­svæðis, svo sem enda­stöðvum og breidd þess frá miðlínu vegar Til­greina þarf hvort námur og námu­vegir tilheyra vinnu­svæði, einnig vinnu­búðir og aðkomuleiðir að þeim. Meðhöndla þarf sérstaklega námu­vegi sem teljast vinnu­svæði og koma inn á þjóð­veg utan vinnu­svæðis. Taka þarf fram hvar umferð og efnistaka er heimiluð og hvar ekki.

Í vetrarþjónustuútboðum skal lista upp einstakar leiðir þar sem gefin er leiðarlýsing og mörk vinnusvæðis hverrar leiðar, snjóa- og veðuraðstæður, ástand/gerð vegyfirborðs, vegtengingar, útskot/áningar- og keðjunarstaði, upplýsingar um ristarhlið, mæla- og tækjabúnað við veginn og annað sem máli skiptir og getur haft áhrif á framkvæmd eða kostnað við verkefnið og skal birta töflu með samanteknum upplýsingum um heiti einstakra þjónustuleiða, lengd hverrar leiðar, á hvaða dögum og hvenær sólarhrings hún skuli vera opin, undir hvaða þjónustuflokk hún falli ásamt mokstursbreiddum. Gefa skal upp þjónustuflokk og að í gæðastaðli vetrarþjónustu, sé skilgreining á þjónustuflokkum. Einnig skal upplýsa hvort einhver frávik geti verið á gildandi reglum, s.s. tilfærsla á snjómokstursdögum

Dæmi



Ath. Umferðartölur í töflu eru áætlaðar.

.

#### 4.2 Þungatakmarkanir

Gefið hefur verið út blað (sjá fylgiskjal 3) sem sýnir hámarks ás- og heildarþunga ökutækja á vinnusvæðum. Með vinnusvæði er hér einungis átt við vegi í byggingu ásamt námuvegum. Reglugerð um stærð og þyngd ökutækja gildir á fullbyggðum vegum. Þess skal getið hér sem fylgiskjals með útboðslýsingu. Frekari takmarkanir á umferð og umferðarþunga kunna að vera nauðsynlegar t.d. þar sem vegur er byggður á veiku undirlagi og eftir að neðra burðarlag hefur verið lagt. Þær takmarkanir þurfa þá að koma fram hér. Vakin er athygli á því að hér er um meiri þyngd að ræða en gildir á vegakerfinu. Þar sem efnisflutningar fara eftir þjóðvegum þarf að koma fram hvaða reglur um ás- og heildarþunga ökutækja gilda á viðkomandi vegum, þ.e. viðauki I eða II í reglugerð nr. 155/2007 um stærð og þyngd ökutækja og auglýsingu  [um heildarþyngd og ásþunga ökutækja á þjóðvegum](http://www.vegagerdin.is/umsoknir-og-leyfi/vidauki1/). Einnig þarf að geta þess ef brýr með skertu burðarþoli eru á því svæði sem vinnuumferð fer um.

Í vetrarþjónustuútboðum skal setja eftirfarnadi texta.

*Verktaki skal tryggja að ásþungi og heildarþungi vörubifreiða verði innan leyfilegra marka eftir að allur snjómokstursbúnaður er komin á bifreiðina*, *snjóplógur / tönn, undirtönn og dreifari, með leyfðum loftþrýstingi í dekkjum. Viðmiðunarþyngd búnaðar er, snjóplógur eða tönn allt að 1.400 kg, undirtönn 500 kg, og dreifari tómur 2.700 kg.*  *Leggja skal fram vigtarseðla ásamt loftþrýstingsmælingu því til staðfestingar í upphafi snjómoksturstímabils. Vigta skal sérstaklega fyrir hvert tilvik, dæmi: Tönn uppi, tönn niðri, sand/saltdreifara á palli þá með eða án sands/salts. Almennar reglur gilda um ásþunga á mokstursleiðum.*

#### 4.3 Lagnir

Greina skal frá öllum lögnum sem vitað er um á vinnu­svæðinu, eigendum þeirra og hvaða ráð­stafanir þarf að gera þeirra vegna.

*Verktaki skal gæta ýtrustu varkárni í grennd við lagnir og skal í einu og öllu fara eftir þeim ákvæðum sem um þær gilda. Þótt staðsetning lagna, sem verkkaupa er kunnugt um, sé sýnd á uppdráttum, er verktaka skylt að kynna sér rækilega, áður en framkvæmdir hefjast legu allra lagna sem kunna að vera á eða við vinnusvæðið.* Geta skal þess hvernig staðið verður að færslu og breytingum á lögnum í eigu annarra en verkkaupa.

#### 4.4 Staðhættir og jarðvegur

Í staðháttalýsingu er greint frá því hvar vegur liggur og hvort það er á eða utan núverandi vegsvæðis (nýbygging eða endurbygging vegar). Hér er einnig greint frá því hvaða athuganir á jarðlögum hafa verið gerðar og jarðvegi á vinnusvæði lýst. Þegar um verulegan texta er um að ræða er æskilegt að skipta greininni niður í undirliði á eftirfarandi hátt.

##### 4.4.1 Inngangur

Í inngangi er almennt fjallað um lengd vegar og umhverfi hans og hvort um er að ræða endurbyggingu á gömlum vegi eða nýbyggingu. Einnig yfirliti yfir rannsóknir, hvernig þær voru framkvæmdar og hvar og hvernig niðurstöður eru sýndar.

##### 4.4.2 Jarðvegslýsing

Lýsa skal jarð­vegi á vinnu­svæðinu. Í því sam­bandi er mikil­vægt að greina frá nota­gildi efna (nothæf í fyllingu, burðar­lag o.s.frv.) og annmarka við vinnslu (t.d. raka­við­kvæm, vatns­á­gangur o.s.frv.). Æski­legt er að lýsingin reki sig eftir veg­lín­unni (ef um veg er að ræða) skipu­lega frá enda til enda. Með­al at­riða, sem mikil­vægt er að nefna eru hvort og þá hvar berg kemur fyrir, mýrar og dýpi þeirra

Þá er í mörgum til­fellum mikil­vægt að gefa upp lag­þykktir efna (einkum á það við í skeringum), t.d. þykkt moldar­lags ofan á möl o.s.frv. Við gerð þessarar greinar er mikil­vægt að skýra frá öllu sem vitað er um jarð­veginn, bæði kostum og göllum. Hins vegar er einnig mikil­vægt að sleppa öllum get­gátum (senni­lega, hugsan­lega, al­mennt er lík­legt o.s.frv.). Vísa skal í grein 7.3 varðandi notkun og rannsóknir á efni í skeringum.

##### 4.4.3 Sig og sigmælingar

Greinin er einungis notuð þar sem vegur er byggður á mjúku undirlagi og sérstakra aðgerða er þörf vegna þess. Geta skal þess hvernig sig er áætlað og mælt og hvernig með það er farið í upp­gjöri. Þar sem aðgerðir vegna sigs, fargs er sérstakur verkþáttur í Alverk á ekki að skrifa verklýsingu undir þessari grein.

##### 4.4.4 Vatnafar

Þegar vegur liggur í eða við sjó skal greina frá helstu kennistærðum sjávarfalla ásamt þeim mælingum sem gerðar hafa verið. Þegar um er að ræða þverun fjarða vatna eða vatnsfalla skal hér fjalla um helstu stærðir sem taldar eru skipta máli, svo sem straumhraða við þverun fjarða, vatnasvið, flóð og endurkomutíma flóða í ám.

#### 4.5 Rannsóknir

Hér skal greint frá því, hvaða rannsóknir hafa verið gerðar, umfangi þeirra, staðsetningu og helstu niðurstöðum auk tilvísana í fylgiskjöl með niðurstöðum. Um getur verið að ræða rannsóknir á efni sem verkkaupi leggur til eða til greina kemur að nota í verkið. Gæta skal þess að upplýsingar séu hlutlausar og geta umfangs þeirra. Taka þarf fram ef við á að verktaki þurfi að gera sínar eigin rannsóknir og athuganir og að upplýsingar verkkaupa breyti í engu ábyrgð verktaka á því efni sem hann leggur til.

#### 4.6 Annað

Hér skal greina frá öðrum at­riðum, sem máli skipta á vinnu­svæðinu, t.d. náttúru­vætti, forn­minja, mann­virki (brýr, ræsi), verk­hlutum sem búið er að gera o.s.frv. Einnig skal geta um skurði, læki, vatns­föll og girðingar sem geta verið til trafala.

### 5 Umferð

Í þessari grein skal greina frá um­ferð á vinnu­svæðinu og sér­stökum at­riðum varðandi hana. Taka skal fram hvort og hvenær almenn umferð fer um vinnusvæðið og hvaða ráðstafanir verktaki þarf að gera vegna þess. Einnig þarf að taka fram hvort loka megi vegum vegna framkvæmda og hvernig skuli staðið að því. *Allar tafir og truflanir á umferð skal verktaki auglýsa að svo miklu leyti sem lögregla og eftirlit verkkaupa telja nauðsynlegt. Verktaki greiðir auglýsingakostnað en verkkaupi sér um að koma auglýsingum til fjölmiðla.*  Mikil­vægt er að huga að öllu sem sérstakt getur talist eða óvana­legt á þessu sviði. Fjalla skal al­mennt um merkingar á vinnu­svæði. Útboðslýsingu skal fylgja merkingaplan, þannig að verktaki geti gert sér grein fyrir þeim kostnaði sem merkingum fylgir.

### 6 Verksvið, nákvæmniskröfur

Undir­skipting þessarar greinar getur verið eftir­far­andi:

#### 6.1 Al­mennt

Hér skal lýsa verkinu al­mennt ef koma þarf einhverju á fram­færi til við­bótar við það sem greint er frá í grein 1.1. í vetrarþjónustuútboðum skal nota texta samkvæmt undirliðum 6.1.1-6.1.3.

##### 6.1.1 Stjórnun

*Almenn forsenda samnings er* ***samvinna, trúnaður*** *og* ***sömu markmið*** *á milli aðila.*

*Öll dagleg aðgerðastjórnun á mokstri, hálkuvörnum og eftirliti er á hendi verkkaupa.* Hér skal koma fram hvar stjórn-/vaktstöð(var) er(u) staðsettar. Gera þarf grein fyrir fyrirkomulagi verkkaupa við stjórn vetrarþjónustu, það er hvenær stjórnun flyst frá stjórnstöð til vaktstöðvar.

##### 6.1.2 Eftirlit með ástandi vegar – upplýsingagjöf

*Eftirlitsmaður verkkaupa* *sinnir eftirliti með ástandi vega.*

*Verktaki skal gefa upplýsingar til vaktstöðvar um breytingar á færð, veðri og framkvæmd aðgerða jafnharðan og ástæða er til samkvæmt nánari ákvæðum í vinnureglum.*

*Í gæðastaðli um vetrarþjónustu eru skilgreiningar á hugtökum sem notuð eru í upplýsingagjöf. Mikilvægt er að allir starfsmenn kynni sér þær skilgreiningar vel.*

*Starfsmenn verktaka skulu hafa lokið námskeiði um vetrarþjónustu sem Vegagerðin viðurkennir og staðist þær kröfur sem þar eru settar fram.*

##### 6.1.3 Viðbrögð við óveðri

Hér skal koma fram eða vísa í vinnureglur um viðbrögð við óveðri eða náttúruhamförum, hver/hverjir taki ákvörðun um viðbrögð, við hverja skuli hafa samráð og hvernig boð-/upplýsingaskipti skuli fara fram. Einnig þarf að tiltaka eða vísa í vinnureglur um hvenær aftur skuli hafist handa eftir að ástand er orðið viðunandi aftur. Sjá gæðaskjal 9.1.04 í gæðahandbók, vinnubók. “Tímabundin lokun vega vegna óveðurs eða slysa”.

#### 6.2 Atriði undan­þegin út­boði

Hér þarf að telja upp þau at­riði sem sýnd eru á uppdráttum eða öðrum gögnum og ekki eru innifalin í útboðinu ef það er ekki augljóst.

Þar getur verið um að ræða mannvirki eða hluta mannvirkja sem sýnd eru á upp­dráttum, t.d. kenni­sniðum, en ekki á að vinna. Dæmi um þetta er t.d. efra burðar­lag og slit­lag, sem sýnt er á kenni­sniði en er undan­þegið út­boði.

#### 6.3 Veg­flokkur, ná­kvæmni

Hér skal til­greina veg­flokk og vegtegund og nákvæmnis­kröfur með til­vitnun í Al­menna verk­lýsingu.

Einnig skal tíunda frá­vik frá kenni­sniði, breiddar­aukningar o.þ.h.

#### 6.4 Efni sem og búnaður sem verk­kaupi leggur til

Hér skal telja allt efni og búnað sem verk­kaupi leggur verk­taka til verksins.

Um getur verið að ræða óunnið og óhreyft efni í námu, unnið efni í haug, asfalt, bindi­efni, ræsa­efni, vegriðsefni, salt og einnig búnað og tæki.. Geta skal um hvar og hvenær efnið og búnaður er af­hentur.

*Efni sem verkkaupi leggur til frá eigin birgðastöðvum eða öðrum aðilum er einungis afhent samkvæmt skriflegri beiðni frá umsjónarmanni verksins, þar sem fram kemur, gerð og magn efnis, heiti og kennitala verktaka ásamt verknúmeri og verkhluta þess verkefnis sem nota á efnið í.*

Í vetrarþjónustuútboðum skal nota eftirfarandi texta varðandi búnað og tæki vem verkkaupi leggur til.

*Verkkaupi greiðir leyfisgjöld TETRA, símkort og samskiptakostnað vegna ferilvöktunar.*

*Óski verkkaupi eftir viðbótarbúnaði í ökutæki eftir útboðsferli greiðir hann kostnað við eina ísetningu og eina aftengingu.*

Ef gerð er krafa um sérstaka tvívöktun aðgerðarskráningar kemur eftirfarandi staðaltexti:

*Búnaður og rekstur ferilvöktunarbúnaðar vegna tvívöktunar ökutækja er á kostnað verkkaupa.*

*Fyrir tæki og búnað sem verkkaupi leggur til gildir að verktaki ber ábyrgð á, og kostnað af; ísetningu í ökutæki, tilfærslum og breytingum. Einnig ber verktaki kostnað af skemmdum eða tjóni sem rekja má til vanrækslu eða vangár.*

#### 6.5 Tengingar

Hér skal telja allar tengingar, sem verk­taki skal gera, gerð þeirra, stað­setningu og annað sem máli skiptir. Eðli­legast er að efnis­magn í tengingar sé inni­falið í magn­tölum við­komandi verk­þátta heildar­verksins (fyllinga, burðar­lags o.s.frv.) og því eru þær ekki sér­stakur greiðslu­liður. Þetta þarf að taka sér­stak­lega fram í þessari grein.

#### 6.6 Mælingar, út­setningar

Hér skal geta þess hvaða gögn verk­taki fær í hendur vegna út­setninga og mælinga og annað sem máli skiptir í því sam­bandi. Má ef þurfa þykir vísa í Almenna verk­lýsingu.

#### 6.7 Magnreikningar

Hér skal geta þess hvernig magntölur eru reiknaðar, t.d. magntölur eru reiknaðar samkvæmt mældum þversniðum með 20 m millibili.

Í vetrarþjónustuútboðum skal birta yfirlit (töflu), yfir allar tiltækar reynslutölur er varðar verkmagn og vinnutíma einstakra aðfanga undanfarin 5 ár. Einnig þurfa að koma fram upplýsingar um forsendur og grundvöll þessara talna svo sem upplýsingar um moksturstíðni og þjónustustig/þjónustuflokka á hverri leið á hverjum tíma og gróft mat á því hve snjóþungir eða kostnaðarþungir þessir vetur hafa verið.

*Í fylgiskjali 3 er tafla sem sýnir tíðni þeirra veðurþátta sem gefa ákveðna mynd að vetrarumhverfi á hverjum stað. Magntölur þessar eru reiknaðar út frá gögnum frá veðusrtöðvum á landinu og eru það meðaltalsgildi áranna …….* ( Setja inn árabilið)*.*

*Þessar upplýsingar gefa ákveðna mynd af þeim veðurfarslegu aðstæðum sem geta haft áhrif á umfang og eðli vetrarþjónustu á hverju svæði. Um er að ræða fjölda þeirra tilfella sem tilteknar veðuraðstæður hafa varað samfellt í þrjár klst. í einu.*

#### 6.8 Annað

Bæta skal við greinum eftir þörfum um önnur at­riði.

### 7 Efnistökusvæði

Í þessari grein skal lýsa námum, skeringum, efnishaugum og öðrum efnistökusvæðum sem bent er á í út­boðinu ásamt aðkomuleiðum. Taka þarf fram hvort verk­taki skuli taka efni á við­komandi stöðum eða hvort honum sé heimilt að nota aðra.

Eðlilegt er að nota undirliði fyrir lýsingu hvers efnistökusvæðis. Mikil­vægt er að skýra frá öllu sem vitað er um við­komandi námu, en varast allar get­gátur og hæpnar ályktanir.

#### 7.1 Inngangur

Í inngangi er gefið yfirlit yfir námur sem verkkaupi hefur aflað vinnsluréttar í og staðsetningu þeirra, skeringar á vegsvæði og utan þess. Einnig er eðlilegt að geta heildarmagns efnis sem tekið er úr námum og skeringum, áætlað vinnanlegt magn á hverjum stað og í hvaða veghluta það er talið nothæft. Æskilegt er að setja yfirlit yfir námur og skeringar fram í töfluformi. Einnig skal fjalla almennt um umgengni í námum og frágang þeirra. Ef frágangur á námum er ekki sérstakur tilboðsliður skal þess getið hér að hann sé innifalinn í einingaverðum viðkomandi liða (fyllingar, burðarlag). Í inngangi skal einnig fjalla almennt um þær rannsóknir sem verkkaupi hefur gert á efnistökusvæðum og hvernig og hvar niðurstöður eru sýndar

Hér er einnig rétt að geta um meðferð mála ef verktaki óskar eftir að nota efni úr öðrum námum, hverra rannsókna er þörf í slíkum tilvikum og hver beri kostnað af þeim svo og námugjöldum. *Verktaki þarf leyfi eftirlits verkkaupa til að taka efni annars staðar en í tilgreindum námum. Leyfið er háð samþykki viðkomandi landeiganda, sveitarfélags, Umhverfisstofnunar og veiðimálastjóra þar sem það á við.*

#### 7.2 Námur

Í þessari grein er hverri námu lýst sérstaklega og notaðir undirkaflar fyrir hverja námu (7.2.1, 7.2.2 o.s.frv.)

Með­al þess sem mikil­vægt er að komi fram má nefna:

Stað­setning námu­vegar (lengd í línu í lengdar­kerfi út­boðs eða fjar­lægð frá enda út­boð­s­kafla), lengd námu­vegar (lengd frá að­al­vegi að námu), ástand námu­vegar, að­stæður í námu, áætlað efnis­magn, korna­dreifing efnis, lag­skipting, vand­kvæði við vinnslu (raka­við­kvæm efni, lag­skipting, flokkun), ofanafýting, tak­markanir á notkun efna (t.d. skal nota í burðar­lag o.s.frv.), eigandi námu ef það skiptir máli, girðingar, hlið o.s.frv.

Vísa skal til at­hugana sem liggja fyrir, t.d. korna­línu­rita, CBR-prófa, borana, prufu­hola o.s.frv.

#### 7.3 Skeringar

Í þessari grein er skeringarsvæðum lýst og notaðir undirkaflar ef þörf er á (7.3.1, 7.3.2 o.s.frv.). Í almennum kafla er rétt að hafa yfirlit yfir helstu skeringar, magn og notkunarmöguleikar. Rétt er að hafa eftirfarandi texta um notkun á lífrænu efni.

*Lífrænum jarðvegi skal halda til haga og nota í frágang fláa og skeringa á grónum svæðum.*

Með­al þess sem mikil­vægt er að komi fram má nefna:

Staðsetning skeringar (lengd í línu), aðstæður, áætlað efnismagn, korna­dreifing efnis, lag­skipting, vand­kvæði við vinnslu (raka­við­kvæm efni, lag­skipting, flokkun), tak­markanir á notkun efna (t.d. skal nota í burðar­lag o.s.frv.).

Vísa skal til at­hugana sem liggja fyrir, t.d. korna­línu­rita, CBR-prófa, borana, prufu­hola o.s.frv.

## C Sérverklýsing

Síðari hluti útboðslýsingar (grein 8) er sérverklýsing fyrir viðkomandi verk með tilvísunum í almenna verklýsingu og frábrigðum frá henni.

### 8 Lýsing einstakra liða í tilboðsskrá

Hér er komið í samningu sérverklýsingar og er nauðsynlegt að gera tilboðsskrá fyrir verkið ef það er ekki þegar búið. Hafi verið byrjað á því að gera tilboðsskrá eða kostnaðaráætlun þarf að yfirfara hana og gæta þess að samræmi sé milli hennar og þess hluta útboðslýsingar sem fjallað hefur verið um hér að framan. Þegar lokið hefur verið við gerð tilboðsskrárinnar skal lýsa henni í þessari (síðustu) grein útboðslýsingarinnar, sérverklýsingu sem er lýsing á einstökum verkþáttum og tilvitnanir og/eða frávik frá Alverk.

Hefja skal greinina með eftirfarandi skýringu:

*Hér á eftir verður fjallað um einstaka liði tilboðsskrár. Verkþáttanúmer í tilboðsskránni og í fyrirsögnum hér á eftir vísa til kaflanúmera í Almennri verklýsingu. Í því sambandi er áríðandi að haft sé í huga að lýsing aðalkafla almennrar verklýsingar gildir fyrir alla undirkafla hans með þeim breytingum og viðbótum, sem fram kunna að koma í viðkomandi undirkafla. Ef engin lýsing er á undirkafla gildir lýsing aðalkaflans. Allur kostnaður vegna mælinga og rannsókna á efnum og/eða vinnu skal innifalinn í einingaverðum einstakra verkþátta hér á eftir.*

*Liðir sem hafa tilvísun í Alverk ’95 skulu mældir og gerðir upp eins og þar er tilskilið. Aðrir liðir, þ.e. sem ekki hafa tilvísun í Alverk ’95 eru með sérstakri lýsingu á mælieiningu, hvernig mæla skal og hvernig greitt verður fyrir viðkomandi greiðslulið. Tilboðsskrá í heftinu Tilboðsform er samsett úr greiðsluliðum fyrir hvern verkhluta og er kaflaskipt í samræmi við það.*

*Í verklýsingu er orðið “fyrirmæli” og orðasambandið “að mæla fyrir um” notað án frekari skýringa um öll bindandi fyrirmæli í verksamningi, verklýsingu, sérverklýsingu og á uppdráttum eins og við á hverju sinni, sbr. Formála í Alverk ’95.*

Uppbygging sérverklýsingar skal vera í samræmi við uppbyggingu Alverks og nota skal sömu tákn og svið og í almennu verklýsingunni á eftirfarandi hátt:

*Texta verklýsingarinnar er skipt niður í svið. Á undan fyrstu málsgrein í hverju sviði er feitletrað tákn fyrir viðkomandi svið. Eftirtalin svið eru notuð, sbr. Alverk´95 kafli I.1.2 Uppbygging.*

***a)*** *Verksvið*

*Skilgreining á verkþættinum, hvað er innifalið í honum eða undanskilið.*

***b)*** *Efniskröfur*

*Kröfur til efnis sem má nota, vísanir í staðla o.þ.h.*

***c)*** *Vinnugæði*

*Kröfur til verklags, vinnugæða og tækja.*

***d)*** *Prófanir*

*Ákvæði um hvaða atriði skuli prófa og hvernig.*

***e)*** *Nákvæmniskröfur, frávik*

*Ákvæði um nákvæmniskröfur og leyfileg frávik frá fyrirskrifuðum stærðum.*

***f)*** *Uppgjör, mælieiningar*

*Fyrirmæli um mælieiningu, hvað skuli mælt og hvernig til að ákvarða magn til greiðslu fyrir viðkomandi verkþátt og tilhögun uppgjörs.*

Síðan skal fjalla um alla liði tilboðsskrárinnar og skal í því sambandi sérstaklega huga að öllum atriðum sem eru sérstök eða óvanaleg og tryggja að þau komi skýrt fram. Sérstaklega þarf að gæta þess þegar notuð er meiri sundurliðun verkþátta en í Alverk að skrifa þarf sérverklýsingu um þau ákvæði sem eru frábrugðin. Í verkþáttaskrá eru tilgreindir liðirnir a) verksvið og f) uppgjör, mælieiningar. Við notkun þeirra er mikilvægt að takmarka ekki gildi almennu verklýsingarinnar nema það sé ætlunin. Hafa ber í huga að verkþáttaskrá er ekki hluti af útboðsgögnum og þarf því að skrifa alla þá hluta sérverklýsingar sem er frábrugðinn texta almennu verklýsingarinnar.

Einnig skal þess vandlega gætt að skýr ákvæði séu um uppmælingu og uppgjör viðkomandi verkþáttar og vísað til þess verkþáttanúmers (kaflanúmers) í Almennri verklýsingu þar sem uppmælingu og uppgjöri er lýst. Sé þessu ekki lýst í Almennri verklýsingu eða breytt frá því sem þar kemur fram er nauðsynlegt að því sé lýst í lýsingu viðkomandi verkþáttar. Vegna samanburðar á einingaverðum er ekki heimilt að nota aðrar uppgjörseiningar en eru í almennri verklýsingu eða verkþáttaskrá.

Í samsettum verkum (vegagerð, brúagerð, undirgöng, jarðgöng, veitustofnanir o.s.frv.) er oft nauðsynlegt að skipta sérverklýsingu og tilboðsskrá í verkhluta m.a. til aðgreiningar í uppgjöri og til að auðvelda yfirlit og einnig vegna mismunandi verðbótauppgjörs ef um slíkt er að ræða.

Verkhluta má t.d. merkja á eftirfarandi hátt:

*Verkinu er skipt í eftirfarandi verkhluta:*

8.01 Vegagerð

8.02 Brú á …………..

8.03 Undirgöng undir …

8.04 Raflagnir

8.05 Veitustofnanir

8.06 Vetrarþjónusta

Númer verkliða skal vera hlaupandi númer fyrir alla verkhluta, þannig að liðnúmerið sé einhlítt til tilvísunar.

Hér á eftir verður drepið á nokkur atriði varðandi lýsingu einstakra verkþátta, en tekið skal fram að heppilegast er að hafa sérstakan undirlið fyrir hvern verkþátt Liðir vísa til hlaupandi númeraröðunar í tilboðsskrá, og verkþættir til tilboðsskrár, almennrar verklýsingar og verkþáttaskrár. Gæta skal þess að nota óbreyttan texta almennrar verklýsingar og verkþáttaskrár fyrir heiti verkþátta. Ekki skal endurtaka texta almennrar verklýsingar þar sem hann er notaður óbreyttur. Hér á eftir eru sýnd dæmi um notkun á verkþáttum og niðurröðun efnis. Fyrst er fjallað almennt um verkþáttinn og er það ekki hluti af texta útboðslýsingar. Síðan eru sýnd dæmi um niðurröðun efnis á svið í samræmi við almenna verklýsingu.

## D Tilboðsform

Gert er ráð fyrir að tilboðsform sé í sérstöku hefti (hefti 2. Tilboðsform) sem skilað er inn með tilboðum. Gæta þarf þess að tilboðsformið sé merkt sem hluti útboðsgagna og samnings. Það má gera með eftirfarandi hætti á fyrstu síðu tilboðsforms.

Heiti útboðs:

*Útboðsgögn eru eftirfarandi og eru þau hluti samnings.*

1. *hefti Útboðslýsing*
2. ***hefti Tilboðsform***
3. *hefti Uppdrættir*

*Um útboðið gilda auk þess eftirtalin rit, sem verða hluti samnings.*

*Alverk´95, almenn verklýsing fyrir vega- og brúargerð, útgefin í janúar 1995.*

*ÍST30:2012, Gildistaka 2012-01-09*

*Reglur um vinnusvæðamerkingar –(útgáfunúmer –dagsetning – ár)*

### 2. Verkreynsla bjóðanda

Bjóðandi skal skrá hér á að neðan sambærileg verk sem hann hefur lokið við á síðastliðnum fimm árum (3-4 verkefni) ásamt upplýsingum um samningsupphæð, verkkaupa og hvenær verkið var unnið. Við samanburð á samningsupphæðum milli tímabila mun verkkaupi nota vísitölu byggingarkostnaðar.

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings m.kr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁAMM-ÁÁMM)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Stutt lýsing á verki

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings m.kr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁAMM-ÁÁMM)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Stutt lýsing á verki

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings m.kr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁAMM-ÁÁMM)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Stutt lýsing á verki

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings m.kr.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁAMM-ÁÁMM)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Stutt lýsing á verki

Bjóðanda er heimilt að skila ofangreindum upplýsingum á eigin eyðublöðum

### 3. Verkreynsla yfirstjórnenda verks

Bjóðandi skal tilgreina hér að neðan yfirstjórnanda verksins og skrá sambærileg verk sem hann hefur stýrt á síðastliðnum fimm árum ásamt upplýsingum um samningsupphæð og verkkaupa. Gerð er krafa um að tilboði fylgi ferilskrá eða sambærileg skjalfesting. Við samanburð á samningsupphæðum milli tímabila mun verkkaupi nota vísitölu byggingarkostnaðar.

Nafn yfirstjórnanda: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fylgiskjöl (ferilskrá): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁÁMM-ÁÁMM

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

 Verkkaupi Unnið á tímabilinu (ÁÁMM-ÁÁMM

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁÁMM-ÁÁMM

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁÁMM-ÁÁMM

Bjóðanda er heimilt að skila ofangreindum upplýsingum á eigin eyðublöðum

### 4. Reynsla í notkun gæðastjórnunarkerfis

Bjóðandi skal skrá hér á að neðan verk sem hann eða stjórnendur hans hafa unnið með skilgreindu gæðastjórnunarkerfi ásamt nafni umsjónarmanns gæðakerfis (gæðastjóra).

Nafn gæðastjóra: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁÁMM-ÁÁMM

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁÁMM-ÁÁMM

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁÁMM-ÁÁMM

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Heiti verks Upphæð verksamnings

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verkkaupi Unnið á tímabilinu (ÁÁMM-ÁÁMM

Bjóðanda er heimilt að skila ofangreindum upplýsingum á eigin eyðublöðum

### 5. Tilboðseyðublað

Til Vega­gerðarinnar

 Undir­ritaðir:

Kennitala

 bjóðast hér með til að fullgera verkið

 **Heiti verks**

 í sam­ræmi við út­boðs­gögn fyrir kr.

 (með bók­stöfum)

kr.

(með tölu­stöfum)

með þeim breytingum, sem leiða kunna af ákvæðum út­boðs­gagna.

Gögnin öll, eins og þau eru talin upp í til­kynningu um út­boð og út­boðs­lýsingu, höfum vér kynnt oss ræki­lega.

Verði til­boði þessu te­kið, munum vér hefja ver­kið í sam­ræmi við sam­þykkta verk­á­ætlun.

Staður Dagsetning

 Nafn: Kennitala bjóðanda

Staða: Sími/farsími

Heimili: Tölvupóstfang

Vottar:

 Nafn: Kennitala

 Nafn: Kennitala

Með undirritun sinni heimilar bjóðandi verkkaupa að sannreyna veltutölur fyrirtækis bjóðanda með innsendum virðisaukaskattsskýrslum.

### Fylgiskjal 1

#### Útreikningur á févíti vegna vinnusvæðamerkinga

Mat á ástandi merkinga er gert á tvo vegu. Annars vegar er ástand einstakra merkinga metin (Merkingar) og hins vegar er metið hvernig staðið er að skipulagi, öryggisþáttum og eftirliti (Umsjón).

Verkkaupi hefur úrskurðarvald í túlkun á þessu skjali.

**Merkingar**

Úttekt merkingum er í meginatriðum þríþætt, þ.e. hvort merkingar séu til staðar eða ekki, hvort merkingar eða viðvörunarljós séu hrein eða með fullnægjandi endurskini/ljósstyrk og hvort uppsetning sé fullnægjandi eða merkingar rétt staðsettar. Upphæð févítis fyrir hvern lið er háð hlutfalli þeirra merkingaþátta, sem athugasemdir eru gerðar við, af heildarfjölda þeirra merkinga sem eiga að vera til staðar samkvæmt samþykktri merkingaráætlun.

Févíti fyrir merkingar eru samkvæmt neðangreindri formúlu:

F = A x E x S x V

Í formúlu þessari táknar

F: Févíti

A: Fjöldi merkinga sem gerðar eru athugasemdir við í úttekt

E: Einingarkostnaður fyrir hverja notkun. Kostnaðurinn er verð Vegagerðarinnar fyrir viðkomandi merki er eins og það er á opnunardegi tilboðs. Verðið er aðgengilegt á heimsíðu Vegagerðarinnar.

S: Margföldunarstuðull sem ákvarðast með eftirfarandi hætti:

Ef hlutfallið A/H < 0,15 þá S = 1,0

Ef hlutfallið A/H ≥ 0,15 og < 0,30 þá S = 1,5

Ef hlutfallið A/H ≥ 0,30 og < 0,50 þá S = 2,0

Ef hlutfallið A/H ≥ 0,50 og < 0,70 þá S = 3,0

Ef hlutfallið A/H ≥ 0,70 þá S = 5,0

Þar sem H= Heildarfjöldi merkinga samkvæmt samþykktri merkingaráætlun

V: Vægistala sem ákvarðast af uppsetningu og ásigkomulagi merkinga. Í flestum tilvikum eru vægistölur eftifarandi:

Ef merki vantar þá V = 1,00

Ef merki er óhreint eða endurskin ófullnægjandi þá V = 0,50

Ef merki er rangt staðsett eða uppsetning ófullnægjandi þá V = 0,25

Fyrir upplýsingatöflur og bráðabirgðamerki eru aðrar og lægri vægistölur, sbr. töflu um útreikning á févíti vegna vinnustaðamerkinga (Fylgiskjal 2).

**Umsjón**

Févíti fyrir umsjón tekur mið af einkunnargjöf við úttekt. Fyrir hvern úttektarlið er gefin einkunn 1, 2 eða 3. Ef einkunnin 2 kemur oftar fyrir en tvisvar reiknast févíti fyrir hvert skipti, annars ekkert og fyrir hverja einkunn 3 reiknast févíti. Upphæð févítis er verð Vegagerðarinnar fyrir hverja einkunn eins og það er á opnunardegi tilboðs. Verðið er aðgengilegt á heimsíðu Vegagerðarinnar.

Hér á eftir er lýsing á matsþáttum fyrir hvern einkunnarlið:

b1 Merkingarplan á framkvæmdastað

b1.1. Merkingaplan er til eða tilvísun í teikninganúmer í ritinu “Reglur um merkingu vinnusvæða”. Afrit á vinnusvæði.

b1.2. Merkingaplan er til en minniháttar breytingar, sem ekki hafa verið samþykktar. Afrit vantar á framkvæmdastað.

b1.3. Merkingaplan er ekki til eða miklar breytingar hafa verið gerðar á samþykktri planmynd merkinga án samþykkis. Afrit á framkvæmdastað finnst ekki annað skipti í röð

b2 Eftirlit með merkingum, skráning gagna

b2.1. Umsjónarmaður merkinga með réttindi. Framkvæmd eftirlits og gagnaskráning samkvæmt kröfum.

b2.2. Eftirlit ekki framkvæmt samkvæmt samningi (>20% frávik), illa skráð eftirlit.

b2.3. Umsjónamaður merkinga ekki með réttindi, eftirlit ekki framkvæmt eða aðeins einstaka sinnum, ekki fylgt eftir athugasemdum úr eftirlitsúttekt.

b3 Vegvísun

b.3.1. Vegvísun í samræmi við áætlun, vel sýnilegar, samfelldar og vel útfærðar.

b.3.2. Vegvísun ekki auðskilin, samfelld eða þannig uppstillt að leitt getur til misskilnings. Ófullnægjandi endurskin.

b.3.3. Vegvísa vantar og/eða þeir sem fyrir voru ekki huldir þar sem þess er þörf.

b4 Akstursleiðir

b.4.1. Skýrar akstursleiðir, vel merktar leiðir með reglulegu bili, með akreinamerkjum, vegriðum, gátskjöldum vegatálmum, vegstikum, keilum eða yfirborðsmerkingum

b.4.2. Minni háttar göt í merktum akstursleiðum, ójafnt bil, gátskildir, vegatálmar, keilur eða vegstikur fylgja ekki línu akbrautar, tvíræðar yfirborðsmerkingar.

b.4.3. Stór göt í merktum akstursleiðum, villandi eða rangar yfirborðsmerkingar, stefnuörvar og akreinamerki misvísandi, alvarlega misleiðandi merkingar.

b5 Stjórnun umferðar, ljósastýring

b5.1. Góður sýnileiki umferðarljósa og tilheyrandi viðvörunarmerkja, ljósin stöðug og tryggilega og rétt upp sett

b5.2. Ójöfn umferðarstýring, umferðarljós rangt staðsett, illa upp sett eða óstöðug.

b5.3. Einstaka ljós í umferðarljósunum vantar eða virka ekki

Umferðarljós eru illsjáanleg eða önnur ljós á svæðinu virka truflandi á þau.

b6 Stjórnun umferðar, vaktmenn

b6.1. Umferðarstjórnun ákveðin og samkvæmt reglum. Vaktmaður við umferðarstjórn er rétt útbúinn og í réttum vinnufatnaði.

b6.2. Óskýrar aðgerðir eða viðbrögð vaktmanna. Mjög óhreinn vinnufatnaður eða mjög óhreinn merkjabúnaður (veifa, flagg). Annar samþykktur vinnufatnaður en ekki sérstök merkt vinnuföt fyrir vaktmann.

b6.3. Of fáir vaktmenn og/eða ófullnægjandi samskipti milli vaktmanna. Vinnufatnaður eða merkjabúnaður uppfyllir ekki kröfur eða vantar.

b7 Kröfur um öryggisáætlun

b.7.1. Öryggisáætlun liggur fyrir og er framfylgt.

b.7.2. Öryggisáætlun liggur fyrir, starfsfólk í vinnufatnaði og með öryggisbúnað í samræmi við kröfur og reglur, en vinnufatnaður mjög óhreinn (sýnileiki/endurskin ófullnægjandi).

b.7.3. Öryggisáætlun liggur ekki fyrir. Starfsfólk (fleiri en 10 af hundraði) uppfylla ekki kröfur og reglur um vinnufatnað.

### Fylgiskjal 2

#### Tafla 1. Úttektarblað vegna févítis



### Fylgiskjal 3

#### Leyfileg þyngd ökutækja á vinnusvæðum



####

#### Fylgiskjal 4 Gæðastýringaráætlun í vetrarþjónustu



#### Fylgiskjal 4 Gæðastýringaráætlun í vetrarþjónustu, dagskýrsla, sýnishorn



####

#### Fylgiskjal 4 Gæðastýringaráætlun í vetrarþjónustu, viðhald á dreifara



#### Fylgiskjal 4 Gæðastýringaráætlun í vetrarþjónustu viðhald á kastplóg



#### Fylgiskjal 5 Ábatasamningur í vetrarþjónustu



#### Fylgiskjal 6 Veðurstöðvar og vetrarástand 2005 - 2009

|   |  **Fjöldi 3 klst. tímabila. 5 ára meðaltal (2005-2009).** |
| --- | --- |
| **Veðurstöð** |  **Frost - vetrarástand** |  **Líklegt hálkuástand** | **Líklegur skafrenningur** |  **Líkleg snjókoma** |
| Ásbyrgi | 224 | 76 | 11 | 123 |
| Bíldudalur | 187 | 93 | 5 | 31 |
| Bláfeldur | 159 | 94 | 30 | 41 |
| Bláfjallaskáli | 258 | 88 | 44 | 153 |
| Bláfjöll | 285 | 89 | 55 | 217 |
| Bolungarvík | 214 | 101 | 25 | 92 |
| Brattabrekka | 296 | 93 | 50 | 220 |
| Breiðdalsheiði | 294 | 87 | 35 | 198 |
| Brú | 273 | 72 | 17 | 159 |
| Búrfell | 235 | 81 | 39 | 111 |
| Dalatangi | 134 | 79 | 15 | 55 |
| Egilsstaðir | 220 | 83 | 11 | 124 |
| Ennisháls | 299 | 97 | 72 | 233 |
| Eskifjörður | 157 | 78 | 13 | 30 |
| Eyjabakkar | 316 | 68 | 59 | 226 |
| Fagridalur | 268 | 76 | 22 | 156 |
| Fjarðarheiði | 323 | 73 | 54 | 221 |
| Flateyri | 186 | 95 | 12 | 46 |
| Fontur | 158 | 89 | 23 | 62 |
| Fróðárheiði | 292 | 94 | 64 | 125 |
| Gagnheiði | 356 | 56 | 103 | 263 |
| Gilsfjörður | 199 | 97 | 31 | 100 |
| Gjögur | 198 | 100 | 42 | 100 |
| Grundarfjörður | 158 | 89 | 11 | 29 |
| Gufuskálar | 151 | 89 | 34 | 41 |
| Gullfoss | 231 | 89 | 21 | 107 |
| Hafnarfjall | 147 | 75 | 25 | 34 |
| Hafnarmelar | 148 | 77 | 23 | 31 |
| Hallormsstaður | 201 | 78 | 0 | 127 |
| Hálfdán | 338 | 82 | 78 | 291 |
| Hálsar | 262 | 93 | 39 | 201 |
| Hellisheiði | 259 | 102 | 35 | 143 |
| Hjarðarland | 208 | 81 | 17 | 42 |
| Holtavörðuheiði | 321 | 85 | 59 | 291 |
| Hólasandur | 303 | 80 | 32 | 211 |
| Hraunsmúli í Staðarsveit | 149 | 85 | 26 | 39 |
| Húsafell | 206 | 72 | 4 | 89 |
| Húsavík | 214 | 93 | 8 | 89 |
| Hvalnes | 117 | 67 | 14 | 30 |
| Hvammur undir Eyjafjöllum | 90 | 60 | 4 | 20 |
| Hvanneyri | 191 | 78 | 5 | 47 |
| Hveravellir | 325 | 74 | 64 | 286 |
| Ísafjörður | 214 | 100 | 11 | 57 |
| Jökulheimar | 300 | 78 | 68 | 192 |
| Kambanes | 133 | 75 | 8 | 28 |
| Kirkjubæjarklaustur | 167 | 84 | 11 | 57 |
| Kjalarnes | 150 | 78 | 23 | 57 |
| Kleifaheiði | 308 | 78 | 47 | 209 |
| Klettsháls | 317 | 86 | 88 | 271 |
| Kolka | 302 | 73 | 57 | 236 |
| Kollaleira | 188 | 86 | 10 | 39 |
| Krepputunga | 301 | 68 | 23 | 216 |
| Kvísker | 141 | 86 | 17 | 36 |
| Laxárdalsheiði | 288 | 90 | 57 | 218 |
| Mýrdalssandur | 183 | 86 | 19 | 78 |
| Mývatn | 278 | 76 | 20 | 214 |
| Mývatnsheiði | 293 | 72 | 24 | 218 |
| Mývatnsöræfi | 310 | 70 | 30 | 248 |
| Möðrudalsöræfi | 330 | 76 | 47 | 271 |
| Möðruvellir | 218 | 78 | 8 | 110 |
| Nautabú | 222 | 81 | 18 | 93 |
| Neskaupstaður | 170 | 85 | 4 | 74 |
| Oddsskarð | 263 | 80 | 27 | 158 |
| Ólafsfjörður | 205 | 83 | 15 | 107 |
| Ólafsvík | 120 | 73 | 2 | 25 |
| Patreksfjörður | 181 | 92 | 14 | 63 |
| Rauðinúpur | 214 | 104 | 52 | 105 |
| Reykhólar | 200 | 98 | 40 | 47 |
| Reykir í Fnjóskadal | 251 | 71 | 10 | 0 |
| Reykir í Hrútafirði | 222 | 94 | 21 | 107 |
| Reykjanesbraut | 159 | 84 | 18 | 63 |
| Reykjavík | 146 | 76 | 2 | 38 |
| Sandbúðir | 384 | 75 | 89 | 295 |
| Sandskeið | 205 | 85 | 21 | 123 |
| Sandvíkurheiði | 280 | 94 | 62 | 198 |
| Sámsstaðir | 146 | 72 | 4 | 34 |
| Seljalandsdalur | 276 | 47 | 1 | 19 |
| Setur | 342 | 85 | 63 | 70 |
| Seyðisfjörður | 188 | 82 | 14 | 80 |
| Siglufjarðarvegur | 198 | 83 | 30 | 91 |
| Siglufjörður | 198 | 90 | 14 | 83 |
| Siglunes | 177 | 91 | 30 | 3 |
| Skaftafell | 142 | 73 | 6 | 42 |
| Skálafell | 320 | 68 | 92 | 267 |
| Skálholt | 215 | 81 | 9 | 113 |
| Steinar undir Eyjafjöllum | 61 | 47 | 2 | 6 |
| Steingr.fj.heiði | 353 | 79 | 84 | 335 |
| Stórhöfði | 95 | 63 | 29 | 28 |
| Stykkishólmur | 180 | 93 | 13 | 66 |
| Súðavík | 211 | 104 | 16 | 58 |
| Svartárkot | 302 | 78 | 25 | 168 |
| Svínadalur í Dalasýslu | 268 | 94 | 31 | 174 |
| Teigarhorn | 148 | 82 | 6 | 26 |
| Tjörnes | 211 | 92 | 22 | 140 |
| Vaðlaheiði | 332 | 66 | 64 | 272 |
| Vatnaleið | 261 | 104 | 40 | 171 |
| Vatnsskarð | 302 | 83 | 42 | 222 |
| Vatnsskarð eystra | 272 | 71 | 51 | 161 |
| Vatnsskarðshólar | 102 | 70 | 13 | 27 |
| Vattarnes | 104 | 65 | 21 | 24 |
| Veiðivatnahraun | 326 | 79 | 49 | 272 |
| Végeirsstaðir | 239 | 70 | 18 | 136 |
| Við Lómagnúp | 130 | 71 | 15 | 27 |
| Víkurskarð | 260 | 67 | 11 | 140 |
| Vopnafjarðarheiði | 308 | 82 | 42 | 241 |
| Þingvellir | 206 | 85 | 13 | 86 |
| Þjórsá | 198 | 71 | 14 | 81 |
| Þrengsli | 231 | 94 | 28 | 100 |
| Þúfuver | 341 | 79 | 87 | 319 |
| Þverárfjall | 288 | 81 | 42 | 221 |
| Þverfjall | 371 | 52 | 88 | 342 |
| Þykkvibær | 171 | 64 | 12 | 70 |
| Ögur | 204 | 102 | 31 | 83 |
| Öræfasveit | 100 | 61 | 1 | 22 |
| Öxnadalsheiði | 318 | 63 | 40 | 238 |

#### Fylgiskjal 7 Mokstursbreidd / akstursbreidd

****

 Mokstursbreidd

Akstursbreidd

 stursbreidd

**Skýringarmynd**



#### Fylgiskjal 8 Gæðakerfi fyrir þjónustuverkefni og verk undir viðmiðunarupphæðum

**Heiti verks:**

**Upplýsingar um fyrirtæki bjóðanda.**

|  |
| --- |
| Stjórnskipulag fyrirtækis: (má vera skipurit í fylgiskjali) |
| Stjórnendur. Forstj., framkv.stj., gæðastj., verkefnisstj., verkstjórar |
|  |
|  |

|  |
| --- |
| **Stjórnskipulag verks og ábyrgðarskipting.** |
|  |
|  |
|  |

*Yfirlit um verklagsreglur sem verktaki skal vinna eftir í ofangreindu verki:*

1. *Verklagsregla um vistun og geymslu skjala*
2. *Verklagsregla um meðferð frávika og umbætur*
3. ***Verklagsregla um vistun og geymslu skjala:***

***Verktaki skal vista og geyma útfylltar dagskýrslur, eyðublöð og önnur gögn í möppu merktri heiti verks og fyrir vetrarþjónustuútboð því vetrarþjónustutímabili sem í gangi er.***

***Á verkfundum er farið yfir framlögð gögn verktaka.***

1. ***Verklagsregla um meðferð frávika og umbætur:***

***Þau frávik sem fram koma við yfirferð á gæðamöppu verktaka verða bókuð í verkfundagerð ásamt frávikum sem fram kunna að koma við daglega stjórnun verks. Þegar frávik er skráð skulu verktaki og verkkaupi sammælast um umbætur til að koma í veg fyrir að frávik endurtaki sig og bóka í fundargerð.***

Staður og dagsetning: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.h fyrirtækis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nafn kennitala